Percuma Samsung Galaxy S10e Hanya Dengan Pelan Celcom Mobile Platinum Plus! Tempahan Bermula Sekarang!

Pra-tempahan siri Samsung Galaxy S10 telah bermula hari ini, telco utama Celcom turut serta dalam penawaran hebat bagi pengguna yang membuat pra-tempahan terlebih dahulu dengan pelan Celcom Mobile.

Anda boleh mendapat PERCUMA Samsung Galaxy S10e apabila melanggan pelan Celcom Mobile Platinum Plus pada RM188 sebulan, tawaran ini terhad dan anda masih boleh menikmati Internet 100GB serta 100GB Video Walla secara PERCUMA untuk kontrak 24 bulan.

Tawaran pra-tempahan siri Samsung Galaxy S10 mulai hari ini sehingga 28 Februari 2019 (Khamis) di atas talian Celcom Online, kedai bluecube Celcom di seluruh negara dan Celcom certified partners.

Bayaran tempahan sebanyak RM300 diperlukan untuk pelanggan yang membuat tempahan di kedai bluecube atau Celcom certified partners, yang akan direbat dalam bil bulanan mereka, tertakluk kepada terma dan syarat.

Pelanggan bakal menerima peranti di antara 6 hingga 7 Mac 2019 sebelum hari pelancaran rasmi pada 8 Mac 2019 (Jumaat).


IFA 2018: Huawei Lancarkan Kirin 980, Cip Pemproses 7nm Pertama Di Dunia

Huawei telah memperkenalkan cip pemproses mereka yang terbaru iaitu Kirin 980 pada IFA 2018, ia merupakan cip pemproses berevolusi serta berteknologi tinggi yang pertama di dunia dibina berasaskan 7nm.

Kirin 980 juga merupakan cip pemproses pertama yang menggunakan gabungan Cortex-A76 dan Cortex-A55, di mana ia mampu menawarkan 75% lebih berkuasa dan 58% lebih cekap berbanding generasi sebelumnya. Selain itu, sokongan kad grafik Mali-G76 juga menawarkan peningkatan sebanyak 46% pada prestasi grafik serta 178% kenaikan pada kecekapan tenaga.

Penggunaan Dwi NPU pada Kirin 980 turut membolehkan pelbagai tugasan AI dilaksanakan secara pantas, menurut Huawei ia mampu mengenalpasti sehingga 4,600 gambar setiap minit, bermakna ia 120% lebih pantas berbanding Kirin 970. Warna HDR yang lebih jitu dan tajam juga lebih mudah disampaikan dengan sempurna dengan adanya kehadiran sisem pemprosesan imej (ISP) generasi ke-4.

Bagi sokongan rangkaian pula, Kirin 980 dibekalkan modem LTE Cat.21 yang menawarkan kelajuan muat-turun sehingga 1.4Gbps, berbanding 1.2Gbps pada generasi sebelumnya. Peranti pintar pertama yang bakal menggunakan cip pemproses terbaru ini adalah Huawei Mate 20, yang dijadualkan akan dilancarkan pada bulan Oktober nanti.


Huawei Perkasa Ekosistem Peranti Semua-Senario dengan Huawei Mobile Services

BARCELONA, 26 Februari 2020 /PRNewswire/ — Huawei Consumer Business Group (CBG) hari ini menganjurkan pelancaran Maya Produk dan Strategi di Barcelona, Sepanyol bilamana ia mengumumkan siri produk dan strategi 5G baharu termasuk HUAWEI Mate Xs, produk unggulan yang menjadi bukti komitmen Huawei kepada ekosistem semua-senarionya.

Semasa menyampaikan ucapan dasar, Richard Yu, Ketua Pegawai Eksekutif Huawei Consumer Business Group, berkongsi pencapaian pertumbuhan terkini yang telah dicapai oleh Huawei dengan Huawei Mobile Services (HMS) dan memperkenalkan HUAWEI AppGallery, platform pengedaran aplikasi rasmi Huawei. Beliau berkata: “Huawei akan kekal komited terhadap strategi Kehidupan AI Lancar Semua-senario. Kami akan terus melabur dalam teknologi pinggir kami termasuk cip set, komunikasi 5G, AI mudah alih, sistem pengendalian, kamera dan penyelesaian audio-visual agar dapat membina kelebihan berdaya saing jangka panjang kami. Kami juga tidak sabar-sabar untuk bekerjasama dengan pembangun seluruh dunia bagi memangkinkan pertumbuhan ekosistem semua-senario. Bersama-sama mereka, kami akan meningkatkan pengalaman semua-senario dan membawanya ke kemuncak baharu.”

Dalam dunia pintar yang terhubung sepenuhnya, Huawei komited untuk memperkayakan pengalaman aplikasi pintar pada peranti semua-senarionya. Tatkala perkhidmatan dan pustaka kandungan terus berkembang, HMS akan memberikan pengalaman yang lebih terhubung pada peranti Huawei, bagi membolehkan pengguna untuk mengakses berbilang peranti dengan lancar melalui HUAWEI ID tunggal.

HUAWEI Mate Xs baharu ialah paparan hebat keupayaan HMS. Paparan boleh lipat daripada HUAWEI Mate Xs dapat disesuaikan kepada pelbagai senario biasa seperti kerja, hiburan media, permainan dan banyak lagi. Ia dipramuatkan dengan siri aplikasi HMS, seperti HUAWEI AppGallery, yang menyediakan kandungan setempat yang beraneka kepada pengguna di lebih 170 buah negara/wilayah. HUAWEI AppGallery dikhususkan kepada peranti boleh lipat, yang mana pengguna akan menemui aplikasi yang dioptimumkan bagi memanfaatkan sepenuhnya faktor bentuk yang baharu.

Memperkasa ketersambungan yang lancar, HMS memainkan peranan kritikal bagi mempercepatkan pewujudan strategi Kehidupan AI Lancar Semua-senario “1+8+N” Huawei. Pembangun dialu-alukan untuk menjadi sebahagian daripada ekosistem ini dan bersama-sama Huawei, memupuk sebuah ekosistem pintar yang memperkasa pengguna global dalam era 5G.

Latar Belakang Huawei Consumer BG Produk dan perkhidmatan Huawei terdapat di lebih 170 buah negara dan digunakan oleh sepertiga daripada penduduk dunia. Empat belas buah pusat penyelidikan dan pembangunan (R&D) telah ditubuhkan di Amerika Syarikat, Jerman, Sweden, Rusia, India dan China. Huawei Consumer BG ialah salah satu daripada tiga unit perniagaan Huawei dan meliputi telefon pintar, komputer peribadi (PC) dan tablet, produk boleh pakai, perkhidmatan awan dan sebagainya. Rangkaian global Huawei dibina menerusi lebih 32 tahun kepakaran dalam industri telekomunikasi dan dikhususkan untuk membawa kemajuan teknologi yang terkini kepada pengguna di seluruh dunia.

Untuk maklumat lanjut sila hubungi: https://consumer.huawei.com

Untuk kemas kini tetap mengenai Huawei Consumer BG, ikuti kami di:Facebook: https://www.facebook.com/huaweimobile/Twitter: https://twitter.com/HuaweiMobileInstagram: https://www.instagram.com/huaweimobile/YouTube: https://www.youtube.com/user/HuaweiDeviceCoLinkedIn: https://www.linkedin.com/company/10617746/

Foto – https://photos.prnasia.com/prnh/20200225/2728669-1-a?lang=0Foto – https://photos.prnasia.com/prnh/20200225/2728669-1-b?lang=0Foto – https://photos.prnasia.com/prnh/20200225/2728669-1-c?lang=0

Keywords:  Computer Networks Computer Software Computer/Electronics Internet Technology Computer Accessories Telecommunications Telecommunications Carriers and Services Telecommunications Equipment Wireless Communications New products/services

Source: PRNEWSWIRE


Reviu Eksklusif: Samsung Galaxy S7 Edge, Juara Smartphone Terkini!

Kita masih belum memasuki fasa pertengahan tahun 2016, editor pasti baki tahun 2016 yang tinggal ini kita pasti akan melihat pelbagai smartphone dilancarkan yang akan membuatkan kita berasa kagum. Pengeluar pasti berlumba-lumba mengeluarkan peranti berprestasi tinggi untuk menggondol takhta smartphone terbaik 2016, atau adakah sebenarnya kita sudah melihat calon terbaik bagi anugerah tersebut apabila Samsung melancarkan Galaxy S7 Edge di KLCC pada 17 Mac lalu.

Sekilas Pandang

Apabila Samsung memutuskan untuk mengecualikan fungsi kalis air dan microSD pada model Galaxy S6 tahun lalu, mereka sebenarnya telah menarik balik kelebihan yang paling digemari pada Galaxy S5. Tindakan tersebut lantas menyebabkan ramai pengguna, terutama yang bertukar dari model Galaxy S5 kepada Galaxy S6 yang merasakan Samsung telah melakukan tindakan yang kurang bijak. Bukan itu sahaja, ramai pengguna juga kurang berpuas hati dengan kapasiti bateri yang rendah pada Galaxy S6, antara perkara positif yang boleh dilihat pada model tersebut adalah prestasi kameranya yang dikatakan antara terbaik antara model-model flagship lain pada tahun lalu dan juga reka bentuknya yang elegan.

Beranjak tahun 2016, Samsung telah pun melancarkan Galaxy S7 Edge di Malaysia, dan model ini disebut-sebut sebagai versi Galaxy S6 yang lebih sempurna. Samsung telah berusaha memastikan peranti ini tampak kemas dan elegan sambil memberikan spesifikasi terbaik yang pengguna mahukan. Sekilas pandang peranti terbaru ini saling tidak tumpah dengan model Galaxy S6 Edge, namun anda perlu memegang sendiri Galaxy S7 Edge untuk merasai kelainan model ini.

Selain itu, Galaxy S7 Edge juga kembali dengan fungsi kalis air dan juga sokongan microSD, ianya sesuatu yang sangat mengujakan pengguna memandangkan kini mereka mempunyai lebih kawalan ke atas peranti dari segi saiz storan. Fungsi kalis air pula memberikan jaminan bahawa model ini boleh dibawa ketika cuaca kurang baik dan semasa melakukan aktiviti air.

Reka Bentuk

Galaxy S7 Edge merupakan peranti yang mempunyai reka bentuk bergaya dan elegan, sekiranya anda seseorang yang hanya mementingkan spesifikasi, masih terdapat pilihan alternatif di pasaran. Reka bentuk Galaxy S7 Edge sesuai bagi mereka yang mahukan peranti yang mampu memberikan fashion statement di dalam gaya hidup digital mereka di samping mempunyai spesifikasi yang hebat. Rupa dan estetik fizikal Galaxy S7 Edge mirip dengan model terdahulu dengan elemen reka bentuk Galaxy S6 Edge masih jelas diterapkan oleh Samsung di dalam model terbaru ini. Lengkungan sisi yang cantik memberikan dimensi badan yang elegan kepada model ini dengan rangka aluminium bagi mengukuhkan keseluruhan binaan.

Editor sangat meminati rekaan panel belakang sedikit melengkung, menurut Samsung ianya adalah hasil proses yang dikenali sebagai 3D Thermo Forming. Proses ini memberikan kemasan yang sangat memuaskan pada tangan apabila memegang peranti di mana sisi panel dan bingkai besi terasa seperti satu unit yang terjalin dengan sempurna. Hasilnya anda tidak akan merasai sisi peranti yang tajam apabila anda memutar atau memegang erat peranti di tangan.

Sungguhpun rekaan Galaxy S7 Edge cantik dan selesa di tangan, terdapat satu isu yang ingin editor ketengahkan. Setelah beberapa minit menggunakan peranti ini, editor mendapati panel gelasnya cepat comot dengan kesan minyak dan cap jari. Bagi mereka yang mementingkan kebersihan peranti ini mungkin akan menjadi satu isu yang besar kerana Galaxy S7 Edge perlu kerap dilap bagi memastikan ianya sentiasa nampak bersih dari kotoran. Namun anda boleh menyelesaikan isu ini dengan memasang casing atau skin pada Galaxy S7 Edge.

Spesifikasi

Menyentuh tentang spesifikasi, editor akan membentangkan informasi perkakasan Galaxy S6 Edge dan Galaxy S7 Edge untuk rujukan anda. Ayuh kita lihat apakah tambah baik yang Samsung berikan pada model terbaru ini.

Berdasarkan jadual spesifikasi di atas, anda dapat melihat bahawa Samsung telah melakukan banyak perubahan di dalam perkakasan peranti Galaxy S7 Edge berbanding model terdahulu. Antara yang menjadi perhatian adalah kemunculan semula sokongan MicroSD dan slot SIM hybrid. Selain itu tambah baik kapasiti bateri yang jauh lebih besar akan dapat memberi manfaat kepada mereka yang menggunakan peranti secara intensif.

Ujian benchmark dijalankan bagi melihat skor prestasi Galaxy S7 Edge untuk perbandingan dengan smartphone lain. Aplikasi Geekbench 3 dan AnTuTu digunakan bagi tujuan ini, hasilnya adalah Galaxy S7 Edge mengungguli carta prestasi kedua-dua ujian lantas membuktikan kemampuan peranti ini.

Fungsi Menarik Pada Galaxy S7 Edge

i)Always On Display

Editor merasakan fungsi Always On Display merupakan salah satu fungsi paling berguna pada Galaxy S7 Edge. Apabila anda mengaktifkan fungsi ini, satu paparan informasi akan sentiasa terpasang untuk anda lihat pada  skrin peranti walaupun peranti sudah berada dalam lock mode. Anda boleh memilih jenis informasi yang ingin dipaparkan pada skrin seperti masa, tarikh dan juga imej.

ii) Game Launcher

Fungsi ini dibina bagi memudahkan anda menguruskan aplikasi permainan dan memudahkan pergerakan  anda ketika bermain tanpa tertekan butang-butang yang tidak diingini seperti back dan recents.

Setelah mencuba fungsi ini, editor merasakan terdapat pro dan kontra apabila menggunakannya. Walaupun ia memudahkan editor dengan menyusun sendiri permainan di dalam folder khas, tetapi terdapat beberapa aplikasi bukan permainan juga dimasukkan ke dalam folder tersebut. Contohnya seperti di dalam gambar langkah pengaktifan, aplikasi diagnostik Hardware Info telah disalah tafsir sebagai aplikasi permainan. Selain itu agak sukar untuk mengelak dari tertekan butang Game Tool ketika bermain permainan dan ini menyebabkan rasa jengkel.

iii) Edge Display

Fungsi Edge Display sudah diperkenalkan semenjak siri Galaxy S6 lagi, namun ianya dilihat lebih sekadar gimik kerana fungsinya yang sangat terhad di mana anda hanya boleh mengakses kenalan sahaja. Pada versi Galaxy S7 Edge, fungsi ini lebih menyeluruh dan berguna, kini anda boleh menetapkan lebih banyak kenalan, aplikasi dan fungsi tertentu pada paparan Edge.

Selain itu anda juga boleh mendapatkan pelbagai jenis panel yang boleh ditetapkan pada Edge Display. Hanya masuk ke paparan Edge Display dan tekan butang tetapan. Selepas itu anda boleh mengakses pelbagai kandungan yang boleh dimuat turun dari stor aplikasi Samsung. Sesetengah panel yang ditawarkan adalah berbayar seperti File Manager Panel, Quick Setting Panel dan Call Log Panel. Namun anda tidak perlu khuatir, masih ada banyak pilihan panel percuma telah disediakan.

iv) Slot MicroSD Hybrid

Model Galaxy S6 adalah antara model terbaik pada tahun lalu, namun ia masih hadir dengan beberapa kelemahan seperti tiada sokongan stor tambahan MicroSD. Fungsi ini jelas menjadi perbualan hangat di kalangan pengkritik dunia teknologi yang mengatakan bahawa Samsung telah melakukan kesilapan yang besar kerana majoriti pengguna Android amat mementingkan sokongan MicroSD.

Namun anda hanya boleh menggunakan satu talian mobil sahaja sekiranya anda mahu menggunakan fungsi MicroSD. Ini kerana Samsung Galaxy S7 Edge hadir dengan Dual SIM Hybrid Tray yang membolehkan anda menetapkan salah satu dari dua konfigurasi iaitu :

v) Adaptive Fast Charging

Tiada yang lebih menghampakan dari kehabisan bateri di saat anda memerlukan peranti, Samsung cuba menyelesaikan masalah tersebut dengan dua cara, iaitu menawarkan kapasiti bateri yang besar kepada anda (3600 mAh), di samping anda juga boleh memanfaatkan fungsi Adaptive Fast Charging.

Dengan fungsi Adaptive Fast Charging anda boleh mendapat cas kuasa hampir 50% dengan hanya 30 minit masa mengecas. Namun menurut Samsung untuk mendapat kadar cas seperti yang disebutkan dalam masa yang singkat anda perlulah menggunakan plag kuasa yang disediakan bersama peranti. Ini kerana pilihan alternatif tidak dijamin akan memberikan kadar kuasa cas yang sama.

Setelah mencuba fungsi ini, editor mendapati peranti akan cepat panas dan kapasiti cas bateri berada sekitar 40% setelah setengah jam dicas. Untuk mendapatkan cas yang lebih pantas dan mengelakkan peranti dari panas, editor menyarankan anda mematikan peranti dan cas menggunakan plag yang disediakan Samsung.

vi) Kalis Air Skala IP68

Samsung bukan sahaja telah membina peranti yang cantik dan berprestasi tinggi, malah Galaxy S7 Edge juga selamat digunakan di kawasan berair dan berdebu. Peranti ini menerima pengiktirafan kelas IP 68 yang menunjukkan ianya boleh bertahan selama 30 minit pada kedalaman air 1.5 meter.

Apa yang lebih menarik bahagian port peranti ini tidak perlu ditutup ketika ianya direndam atau digunakan ketika di dalam keadaan lembab. Jadi anda tidak perlu risau sekiranya air tertumpah ke dalam port pengecas dan audio jack. Selain itu sekiranya peranti mengesan bahagian port di dalam keadaan lembab, ia secara automatik akan menghentikan operasi port, contohnya anda cuba mengecas peranti yang baru sahaja direndam, sistem peranti akan memberitahu anda bahawa port dalam keadaan basah dan tidak boleh digunakan.

Kamera Terbaik!

Sekarang mari kita lihat kuasa penarik terbesar pada Galaxy S7 Edge yang terletak pada kemampuan optikalnya. Walaupun resolusi megapiksel telah dikurangkan sehingga 12 megapiksel berbanding model terdahulu, anda tidak seharusnya menghakimi tanpa mencuba dahulu kemampuan kamera Galaxy S7 Edge.

Samsung memperkenalkan teknologi Dual Pixel pada model terbaru ini, ia adalah teknologi kamera yang banyak digunakan pada kamera DSLR. Dengan teknologi ini setiap piksel mempunyai dua photodiode berbanding satu yang biasa digunakan pada kamera smartphone. Oleh kerana itu, kamera Galaxy S7 Edge dapat fokus pada imej jauh lebih pantas dan jitu berbanding smartphone lain.Di samping Dual Pixel, Samsung juga melengkapkan sistem kamera Galaxy S7 Edge dengan OIS (Optical Image Stabilization) untuk memberikan kestabilan imej ketika menangkap gambar dan merakam video. Sistem OIS berfungsi dengan bantuan perkakasan khas yang dibina di bahagian kamera yang akan mengekalkan kedudukan lensa ketika peranti sedang bergerak. Prestasi OIS lebih bagus dari DIS (Digital Image Stabilization) yang menggunakan perisian untuk menghasilkan imej yang lebih stabil.

Hasil Gambar

Samsung berjaya membuktikan kamera peranti mereka adalah antara yang terbaik pada setiap keluaran model baru. Tona warna dan butiran imej tampak menonjol dan jelas, di samping itu fungsi autofocus yang pantas membolehkan editor menangkap gambar dengan lebih mudah, ianya sangat penting apabila merakam atau menangkap imej subjek yang sedang bergerak. Kemampuan kamera Galaxy S7 Edge menangkap gambar di dalam keadaan malap sangat mengagumkan, bukaan aperture F1.7 jelas banyak membantu di dalam situasi ini. Secara konklusinya Galaxy S7 Edge mempunyai kamera smartphone terbaik yang ada di pasaran ketika ini.

Sampel Perbandingan

Sepanjang editor menggunakan Galaxy S7 Edge, kualiti gambar yang dihasilkan tidak pernah mengecewakan. Dalam pada masa yang sama editor juga menggunakan iPhone 6S sebagai kamera perbandingan memandangkan siri iPhone 6S merupakan antara kamera smartphone point and shoot terbaik pada tahun lalu.Hasil perbandingan sangat ketara, kualiti gambar yang dihasilkan melalui kamera Galaxy S7 Edge ternyata jauh lebih baik berbanding iPhone 6S. Ini kerana Samsung menggunakan sensor yang lebih besar dan bukaan aperture yang lebih baik (F1.7), lantas membolehkan gambar di dalam kawasan yang mempunyai cahaya malap tampak lebih cerah dan jelas apabila ditangkap menggunakan kamera Galaxy S7 Edge.

Ekstra : Galaxy Butler Service

Sekiranya anda membeli Galaxy S7 Edge, anda bukan sahaja memiliki peranti smartphone terbaik di pasaran pada ketika ini, malah anda juga menikmati servis selepas jualan yang terbaik dari Samsung. Ini kerana Samsung telah memperkenalkan Galaxy Butler Service khas untuk pemilik Galaxy S7 Edge supaya gaya hidup digital anda lebih mudah dan terurus. Terdapat 7 servis yang ditawarkan melalui Galaxy Butler dan berikut adalah deskripsi servis tersebut.

Komen Bagi editor faktor penarik terbesar Galaxy S7 Edge adalah pada prestasi kamera dan reka bentuknya yang sangat baik. Bagi mereka yang mencari-cari smartphone dengan kamera yang superior berbanding model lain, Galaxy S7 Edge adalah untuk anda. Fungsi autofocus smartphone ini sangat pantas dan tepat, selain itu prestasi tangkapan low–lighting adalah yang terbaik editor pernah cuba pada kamera smartphone. Namun terdapat sedikit kelemahan dari segi perisian seperti Game Launcher, namun itu semua boleh diselesaikan apabila Samsung mengemas kini perisian sistem operasi pada masa akan datang.


CES 2019: Samsung Perkenalkan Televisyen Mikro-LED Berukuran 75 Inci

Samsung Electronics hari ini memperkenalkan inovasi terbaru dalam teknologi paparan LED modular menerusi televisyen mikro-LED bersaiz 75 inci terbaru keluaran mereka menjelang CES 2019. Televisyen berkenaan dikatakan turut hadir bersama sokongan paparan 4K.

Dengan menambah modul LED Mikro, produk terbaru ini membolehkan pengguna memperluaskan paparan kepada sebarang saiz yang diingini selain turut mampu memberikan kualiti gambar terbaik di samping warna-warna yang tiada tandingannya.

Pun begitu, Samsung dilihat masih belum berkongsi maklumat lanjut mengenai ketersediaan dan tanda harga produk terbaru ini. Kekal bersama eRing untuk lebih info terkini!

__________________________________________________

Artikel Berkaitan :

CES 2019 : Samsung Perkenal Barisan Monitor Baharu – Space Monitor, Samsung CRG9 & Samsung UR59C


Apple iPhone X – Telefon Pintar Termaju Dengan Skrin Hampir penuh

Menjadi topik hangat seawal tahun ini, Apple dikatakan akan menyambut ulangtahun mereka yang ke-10. Oleh itu, berlangsung dalam acara yang sama, Apple kini telah merealisasikan impian syarikatnya dengan memperkenalkan iPhone X. Model ini adalah iPhone generasi masa depan, ia juga dikatakan menggunakan ciri-ciri tercanggih dua tahun kehadapan.

Bukan yang pertama menggunakan skrin hampir penuh, tetapi apa yang Apple bawakan sudah tentunya membuat peminatnya teruja. Ia menggunakan paparan AMOLED 5.8 inci yang dipanggil Super Retina Display yang menyalurkan sejumlah 458ppi. Paparan beresolusi 1125 x 2436px yang menyokong HDR10 dan Dolby Vision adalah yang tercantik pernah dihasilkan untuk iPhone.

Apa yang telah memecah tradisi iPhone ialah peranti ini tidak lagi hadir dengan butang TouchID tetapi Apple telah menggantikannya dengan ciri Gesture. Ini bukanlah bermaksud iPhone X tidak lagi selamat dari segi keselamatan sebaliknya ia telah dilengkapi dengan FaceID (pengecaman wajah).

FaceID yang direka juga mampu berfungsi dalam persekitaran yang gelap. Dengan 30,000 titik wajah, sistem ini adalah lebih baik berbanding TouchID. Ciri terbaru ini juga akan mengambil alih segala tugas TouchID termasuklah pembayaran Apple Pay.

Menariknya, Apple juga telah memasukkan fungsi Animoji pada iPhone X secara eksklusif. Melalui fungsi ini, pengguna kini boleh menggunakan wajah emoji sebagai gantian wajah sebenar. Setiap mimik muka yang dilakukan akan dialihkan ke wajah animasi seterusnya boleh dihantar kepada kenalan menerusi iMessage.

Iphone X menggunakan dwi kamera 12 Megapiksel dengan aperture f/1.8 dan f/2.4 di belakang. Kedua-dua sensor ini dipertingkatkan dengan kehadiran fungsi OIS (penstabilan wajah) untuk pengalaman penggambaran yang lebih baik. Perkakasan dalaman masih lagi dikuasakan oleh cip A11 Bionic enam-teras dan perisian iOS 11.

Baca juga : Rasmi! Apple Melancarkan iPhone 8 Dan iPhone 8 Plus

Selain itu, bateri pada iPhone X juga boleh diguna dua jam lebih lama berbanding iPhone 7. Bateri pula boleh meningkat kepada 50% dengan 30 minit waktu mengecas.

Iphone X akan mula dijual selepas iPhone 8 dan iPhone 8 Plus – bermula 3 November depan dengan warna pilihan Silver dan Space Gray sahaja. Model ini didatangkan dengan dua varian iaitu 64GB dan 256GB pada harga bermula USD999 (kira-kira RM4,202).

Dalam masa sama, Apple turut memperkenalkan AirPower iaitu sebuah alat pengecas tanpa wayar yang mampu mengecas sejumlah peranti. Pengecas baru ini juga boleh mengecas iPhone X, Apple Watch, dan AirPod secara serentak. Di samping itu, setiap proses pengecasan peranti akan dipaparkan di skrin iPhone. Alat ini akan mula dipasarkan tahun hadapan.


Pre-Order HUAWEI Nova 5T Bermula Hari Ini – Hadiah Menarik Hingga RM325! ‘Grab’ Cepat Sebelum Terlambat!

Gais tahu tak yang pre-roder HUAWEI Nova 5T bermula hari ini? Aha! Bagi yang berminat untuk memiliki HUAWEI Nova 5T, korang dah boleh buat pre-order bermula hari ini sehingga 5 September 2019!

Dijual pada harga RM1,599, setiap pembelian dibuat akan didatangkan dengan sejumlah hadiah percuma berjumlah sehingga RM325 – termasuk HUAWEI Mini Speaker dan HUAWEI Supercharge In-Car Charger. Selain itu, HUAWEI turut menawarkan satu tahun jaminan tambahan untuk pembelian yang dibuat sepanjang tempoh pre-order berlangsung.

Dalam pada itu, korang juga dah boleh buat pres-order untuk HUAWEI MediaPad M5 Lite – dijual pada harga RM1,299. Untuk pembelian HUAWEI MediaPad M5 Lite akan didatangkan dengan hadiah eksklusif bernilai sehingga RM268 – termasuk HUAWEI CM510 Mini Speaker dan HUAWEI M Pen.

Eh, eh belum habis lagi! HUAWEI turut mengadakan roadshow khas HUAWEI Nova 5T bagi memeriahkan lagi pre-order ini di beberapa lokasi terpilih – bermula hari ini hingga 5 September! Maklumat lanjut, KLIK PAUTAN INI. Lokasi dan tarikh adalah seperti senarai di bawah :

Tunggu apa lagi? Grab sekarang sebelum terlambat! Jom sama-sama memeriahkan pre-order HUAWEI Nova 5T dan HUAWEI MediaPad M5 Lite! Pre-order dekat sini : HUAWEI Online Store | Lazada. Oh ya! Bagi yang si ‘kaki’ shopping online, korang juga boleh ‘usha’ promosi menarik HUAWEI di Shopee! Enjoy your shopping gais!

________________________________________________


Maxis Melancarkan NeXT M1, Peranti 4G Paling Lengkap!

“NeXT M1 – peranti 4G berkuasa dengan pengalaman pemilikan yang tidak dapat ditandingi serta pelan yang sedia untuk diguna, tanpa bayaran pendahuluan untuk hanya RM78 sebulan!”

“Tawaran peranti 4G paling lengkap ini hadir dengan data dan panggilan sedia untuk diguna, serta jaminan 24 bulan dengan penggantian segera.”

Anda mungkin telah mendengar mengenai sebuah peranti baharu yang akan diperkenalkan di pasaran. YES! BINGO! Hari ini Maxis, salah satu telco besar tempatan telah mengambil langkah menceburi bidang pasaran peranti 4G dengan melancarkan jenama sendiri yang dipanggil NeXT M1.

Dengan tawaran lengkap NeXT M1, para pelanggan akan menikmati:

NeXT M1 boleh didapati melalui Maxis Online Store, Pusat Maxis dan Rakan Eksklusif Maxis di seluruh negara mulai 3 Mac 2017. NeXT M1 juga akan ditawarkan kepada pelanggan MaxisONE Business dan FlexiShare mulai akhir bulan Mac ini.


MediaTek Tampil Dengan Pemproses 5G Pertama!!!

Pada ketika ini, teknologi sedang bergerak ke arah penggunaan 5G dalam kehidupan seharian. Terkini dikhabarkan ARM telah mengumumkan bahawa cip Cortex A77 dan GPU Mali-G77 bakal digunakan sebagai pemproses bagi tahun 2020 yang mana ia menyokong rangkaian 5G.

Apa yang lebih menarik, MediaTek telah menjadi pengeluar cip yang pertama menggunakan cip pemprosesan tersebut. Cip pemproses yang masih belum menerima nama rasmi akan menggunakan moden Helio M70 bagi menyokong rangkaian 5G.

Moden ini mampu melaksanakan muat turun sehingga 4.7 Gbps dan muat naik 2.5 Gbps boleh dicapai. Rakaman video juga adalah sangat baik yang ia boleh mencapai sehingga 4K 60FPS dengan sokongan sensor sehingga 80MP..


OPPO Sertai Program Android Q Beta, Pamer Keupayaan 5G Di Google I/O 2019

Pelbagai pengumuman penting yang dibuat ketika acara Google I/O 2019. Antaranya, OPPO sertai program Android Q Beta sebagai salah satu daripada OEM memperkenalkan ujian versi Android yang akan datang.

OPPO menampilkan pewaris baru mereka iaitu OPPO Reno sebagai ‘demo’ yang bakal menerima Android Beta Q. Ketika persidangan, Google turut memaklumkan bahawa Android Q Beta bakal tersedia di telefon pintar OPPO Reno bermula 8 Mei.

OPPO Reno antara yang tersenarai dalam kumpulan pertama merima penawaran Android Q Beta. Selain itu, OPPO juga bakal terus mengemas kini sistem ColorOS berasaskan Android dengan versi terbaru bagi menyediakan pengalaman terbaik buat pengguna.

Sebagai salah satu pengeluar pertama di dunia yang membawakan teknologi 5G ke pasaran, OPPO turut mempamerkan keupayaan teknologi tersebut pada persidangan khas tersebut.

OPPO Reno 5G adalah telefon 5G komersial pertama yang akan dijual di Eropah. OPPO bakal melancarkan OPPO Reno 5G ke pasaran di seluruh dunia dalam beberapa bulan akan datang.


Penghantaran Telefon Keseluruh Dunia Meningkat Sebanyak 50%!!!

Menurut laporan data terbaru dari Digitimes Research, pada suku pertama 2021, penghantaran telefon pintar global akan meningkat hampir 50% tahun ke tahun, dan dianggarkan berjumlah 340 juta unit. Digitimes Research juga memperlihatkan kadar pertumbuhan tahunan penghantaran telefon pintar global pada tahun 2021 kepada 10-13%, dengan jumlah lebih dari 1.4 bilion unit.

Agensi analisis menganggarkan bahawa pada suku pertama 2021, penghantaran iPhone Apple akan melebihi 60 juta unit. Oleh itu, dalam tempoh enam bulan yang berakhir pada 31 Mac 2021, Apple kemungkinan akan menjadi pemenang terbesar dalam industri telefon bimbit, dengan jumlah penghantaran melebihi 150 juta unit, meningkat 38% berbanding tempoh yang sama tahun lalu. Samsung Electronics akan berada di tangga kedua, dan pengirimannya dalam enam bulan sedikit menurun, dengan masing-masing 60 juta dan 65 juta unit pada suku keempat 2020 dan suku pertama 2021.

Bagi pengeluar China, Xiaomi akan menduduki tempat ketiga, dengan jumlah penghantaran 90 juta unit dalam tempoh enam bulan, peningkatan lebih daripada 80% berbanding tempoh yang sama tahun lalu. Dalam tempoh yang sama, penghantaran Huawei akan kurang dari 20 juta, berada di kedudukan keenam. Sebab di sebalik ini jelas.

Dari segi telefon bimbit 5G, Digitimes Research menganggarkan bahawa pada tahun 2021, penghantaran telefon bimbit global 5G akan melebihi 600 juta unit, jauh melebihi 280 juta unit setahun yang lalu. Dengan kata lain, telefon bimbit 5G akan menjadi lebih popular.


Aahhhh …. Sony Xperia 5 Akan Dijual Mulai 1 November 2019 Pada Harga RM3,399

Selepas bertemu di acara IFA 2019 September yang lalu, Sony Xperia 5 akhirnya melanda di pasaran tempatan mulai 1 November 2019!

Hurray~~ peranti eksklusif berskrin 6.1 inci Full HD+ OLED Display di bawah sokongan 21:9 CinemaWide ini akan dijual pada harga RM3,399. Terdapat 4 pilihan warna iaitu Biru, Merah, Hitam dan Kelabu dan boleh didapati melalui Sony Stores KLCC dan Curve, Sony Store Online serta Sony Centres terpilih.

Berita baik ini juga disertai dengan promosi Early Bird, yang mana setiap pembelian Sony Xperia 5 layak mendapat WH-H900N h.ear on 2 Wireless Noise-Cancelling Headphones (Twilight Red/Moonlit Blue) yang bernilai RM1,159 secara PERCUMA, sementara stok masih ada.

Jadi peminat Xperia yang menunggu lama, jangan lupa tarikh tau! 1 November!

IFA 2019: Sony Perkenal Xperia 5 Tampil Rekaan Elegan Dengan Spesifikasi Menakjubkan!


Beli Aksesori Siri iPhone 12 Dari OtterBox & Dapat Menyumbang Semula Kepada Masyarakat!!

Siri iPhone 12 memberikan paparan OLED yang terbaik, kamera dan sistem MagSafe yang canggih. OtterBox, merupakan jenama aksesori telefon pintar terlaris di A.S., membuat anda sentiasa berhubung dengan orang lain, saat momen yang paling bermakna dengan aksesori yang menyeronokkan dan berfungsi untuk model iPhone 12. Dan sekarang dengan setiap pembelian aksesori, OtterBox akan memberikan sumbangan kepada organisasi yang menyokong peningkatan pelajar muda.

Berikut adalah cover bagi siri iPhone 12 yang dijual:

Dan sekarang, anda boleh mendapatkan aksesori anda! OtterBox dan OtterCares Foundation telah menyokong anak-anak dalam belajar menjadi usahawan, dermawan, pencipta dan pemberi hadiah selama lebih dari satu dekad. Musim luruh ini, OtterBox menjemput anda untuk menyertai misi ini dengan membeli casing dan kemudian memilih salah satu organisasi berikut untuk disokong dengan sumbangan dari OtterBox antaranya ialah International Youth Foundation (IYF), Khan Academy dan Junior Achievement.

Untuk mengetahui lebih lanjut mengenai program pemberian balik OtterBox dan bagaimana anda boleh menyumbangkan satu dolar semasa anda membeli casing, sila kunjungi otterbox.asia/givingback.


Pek Pematuhan Zuper COVID-19 membantu syarikat seperti IKEA menguruskan operasi perniagaan dengan selamat dalam realiti baharu

– Pek Pematuhan COVID-19 menawarkan syarikat dengan protokol dan polisi keselamatan baharu apabila mereka kembali meneruskan urus niaga seperti biasa

SEATTLE, SINGAPURA dan BANGKOK, 21 Oktober 2020 /PRNewswire/ — Zuper, sebuah platform pintar pengurusan tenaga kerja, hari ini mengumumkan ia akan menggunakan Pek Pematuhan COVID-19 (ZuperCCPack) di IKEA India, untuk membantu mengekalkan standard keselamatan terbaik terhadap para pelanggan, pekerja dan masyarakat apabila syarikat tersebut kembali memulakan operasi seperti biasa.

Apabila India membuka kembali ekonominya, pihak perniagaan diminta untuk mematuhi protokol dan polisi aliran kerja yang ketat untuk memastikan keselamatan serta tahap kebersihan yang betul di tempat kerja. ZuperCCPack direka dan dibangunkan secara khusus untuk memenuhi keperluan perniagaan yang kembali beroperasi dalam suasana pandemik Coronavirus yang sedang menular. Syarikat ini bekerjasama erat dengan pelbagai pusat penjagaan kesihatan, industri dan pakar pematuhan, serta menyelaraskan garis panduannya dengan institusi kesihatan awam global terkemuka untuk membangunkan pek permulaan yang berketahanan tinggi.

ZuperCCPack,produk berasaskan teknologi milik Zuper, membolehkan IKEA India menggunakan kaedah aliran kerja yang proaktif untuk pematuhan COVID-19 dan menggalakkan tahap keselamatan terbaik apabila ia memulakan khidmat pencantuman dan pemasangan untuk para pelanggan di Hyderabad, Mumbai dan Pune.

“Pengalaman kami yang lama dalam pengurusan tenaga kerja membolehkan kami membangunkan penyelesaian pematuhan paling komprehensif untuk perniagaan yang memasuki fasa ekonomi pasca pandemik. ZuperCCPack direka khas agar pengguna dapat mengambil pendekatan proaktif terhadap COVID-19, yang merupakan komponen yang diperlukan untuk beroperasi dengan cekap dalam suasana norma baharu,” kata Anand Subbaraj, Ketua Pegawai Eksekutif. “Sebagai rakan teknologi IKEA India sedia ada, kami sangat memahami pentingnya inisiatif ini untuk semua pihak yang terlibat. Keselamatan dan kesejahteraan pelanggan serta pekerja amat penting sebaik sahaja mereka memulakan semula perkhidmatan dalam suasana yang selamat dan patuh.”

ZuperCCPack mempermudahkan syarikat yang berpaksikan pengguna untuk mengikuti protokol yang ketat termasuk saringan harian gejala COVID- 19 untuk pekerja perkhidmatan, memastikan mereka melengkapkan senarai semak terperinci sebelum memasuki rumah pelanggan dan membuat senarai semak selepas setiap lawatan agar kuman tidak disebarkan ke tempat-tempat lain. Pekerja perkhidmatan boleh menggunakan peranti mudah alih mereka untuk menyiapkan setiap ujian dan penyelia dapat memantau serta mengurus tenaga kerja ini dengan mudah untuk memastikan kepatuhan, menggunakan arahan berpusat yang didayakan oleh Zuper.

“Keselamatan dan kesejahteraan pekerja, pelanggan dan komuniti tetap menjadi keutamaan kami sebaik sahaja kami meneruskan semula perkhidmatan pencantuman dan pemasangan di rumah pelanggan,” kata Santosh Sayari, Pengurus Perkhidmatan Pelanggan di IKEA Hyderabad. “Dalam waktu-waktu sukar begini, penting bagi kami menggunakan penyelesaian terbaik untuk mengurus dan mengoptimumkan operasi dengan cekap agar pengalaman pengguna yang terbaik dapat disampaikan. Zuper memberi jaminan kepada kami untuk memastikan semua protokol dan polisi keselamatan yang diperlukan dan dikemas kini selaras dengan garis panduan & peraturan kesihatan awam terkini.”

Tentang Zuper

Zuper membolehkan organisasi yang mempunyai pasukan perkhidmatan, mengurus dan memberi pengalaman pelanggan terbaik melalui platform pengurusan tenaga kerja pintar. Aplikasi label putih syarikat membolehkan perniagaan menguruskan operasi dan tenaga kerja mereka dengan cekap dari pelbagai lokasi dan menghantar pekerja serta maklumat yang tepat pada masa yang betul. Dengan Zuper, pengguna dapat membuat panggilan untuk tempahan perkhidmatan dari mana-mana peranti dan lokasi dengan mudah. Syarikat ini juga membantu organisasi mengekalkan pematuhan COVID-19 dan mewujudkan persekitaran yang selamat untuk pekerja, pelanggan dan masyarakat dengan ZuperCCPack. Ditubuhkan pada tahun 2016, Zuper beribu pejabat di Seattle dan mempunyai pejabat di India dan Timur Tengah. Untuk maklumat lanjut, sila layari https://zuper.co/.

Logo: https://ering.com.my/wp-content/uploads/2020/10/pek-pematuhan-zuper-covid-19-membantu-syarikat-seperti-ikea-menguruskan-operasi-perniagaan-dengan-selamat-dalam-realiti-baharu.jpg

Keywords: Computer Software Computer/Electronics Retail Workforce Management/Human Resources Contracts

Source: PRNEWSWIRE


Potongan Harga Sebanyak 50% Bagi Wiko UFeel Prime! Dapatkan Satu Di 11street!

Tawaran potongan harga sebanyak 50% bagi Wiko U Feel Prime kini sedang hangat dijual di laman e-dagang 11street! Kini anda boleh dapatkan peranti ini dengan harga RM450 (harga asal RM899) sahaja, promosi sehingga 27 Jun 2018.

Wiko U Feel adalah peranti yang dilancarkan pada tahun 2016, walaupun sudah 2 tahun berada di pasaran tempatan namun permintaannya masih ada lagi. Jadi sebelum terlambat, cepet-cepat belikan satu. Perlu diingatkan penghantaran akan dibuat selepas 18 Jun 2018.


Komputer Riba Gaming Pertama Redmi Dikenali Redmi G Gaming Notebook  Bakal Dilancar pada 14 Ogos!!!

Redmi terus mengorak langkah dengan memperkenalkan siri komputer riba yang pertama Redmi G Gaming Notebook yang mana ia akan dilancarkan pada 14 Ogos ini!!

Menerusi satu poster yang terdedah di laman sesawang Weibo turut memperlihatkan rekaan peranti ini.

Namun, spesifikasinya yang menjiad tanda tanya. Jadi sama-sama kita nantikan pada hari pelancarannya esok.


Gambaran Reka Bentuk HUAWEI P40/P40 Pro Terdedah!

Pelancaran siri HUAWEI P40 telah disahkan oleh Richard Yu pada penghujung Mac 2020, terkini 91mobiles dan OnLeaks telah mendedahkan gambaran reka bentuk siri P40 eksklusif di portal mereka.

Reka bentuk siri P40 kali ini agak lain dengan siri P30, menggunakan rekaan empat segi modul pada bahagian kamera utama seperti mana rekaan yang tampil pada Samsung Galaxy A51, Galaxy A71, vivo V17 serta siri Galaxy S11 yang akan datang.

Modul kamera P40 menempatkan sebanyak 4 sensor, manakala P40 Pro masih tidak diketahui mungkin adalah 5 sensor yang terdiri daripada 64MP Sony IMX686, 20MP Ultra Wide-Angle, 12MP Telephoto Periscope, Macro dan ToF. Paparan skrin bagi P40 adalah antara 6.1” ~ 6.2”, sementara P40 Pro menggunakan paparan skrin melengkung bersaiz 6.5” ~ 6.7”.

Kedua-dua peranti ini menyokong port USB Type-C dan pengimbas cap jari dalam paparan, kamera swafoto tidak pasti lagi namun dipercayai tidak akan hadir dengan rekaan pop-up kamera. Spesifikasi tertiris bagi P40 Pro sebelum ini termasuk lagi kapasiti bateri 5,500mAh dengan sokongan pengecasan pantas 50W, serta dikuasakan dengan cip pemproses Kirin 990.

[Ura-Ura] : HUAWEI P40 Bakal Dibina Dengan Skrin Bersaiz 6.57″ Bersama Paparan Melengkung?


ASUS ROG Zephyrus S Dan ROG Strix SCAR II Dijual Pada Harga RM7999 Dan RM7599

ASUS sekali lagi membuat kejutan kepada peminat dan pengguna di Malaysia apabila baru sahaja melancarkan 2 komputer riba gaming terbaharunya iaitu ROG Zephyrus S GX531 dan Strix SCAR II GL704.

Jika kita lihat dari aspek luaran ROG Zephyrus S GX531 adalah sebuah komputer riba gaming yang sangat nipis iaitu 15.75mm yang disertakan dengan paparan 15.6 inci. Apa yang pasti refresh rate berada pada tahap yang mengangumkan iaitu pada 144Hz dengan 3ms masa respond. Ia turut mendapat kelulusan standard ketenteraan.

Dari aspek spesifikasinya pula, ia disertakan dengan Core i7-8750H, grafik GTX 1060, 16GB RAM dan storan 512GB bagi PCIe SSD. Terdapat penambahbaikkan bagi model ini apabila ia didatangkan dengan dual front facing speakers.

Selain itu, ia turut disertakan dengan penambahbaikan rekaan thermal dengan 5 heatpipes. Turut disertakan dengan 12V AeroAccelerator fans dengan 83 bilah setiap satu. Ia kini mempunyai aliran udara yang lebih baik.

Selain daripada ROG Zephyrus S, ASUS turut melancarkan 1 lagi komputer riba gaming iaitu Strix SCAR II GL704 yang merupakan komputer riba gaming paling kompak pernah dihasilkan oleh syarikat tersebut yang mana ia telah dipadatkan ke dalam casis 15.7 inci.

Apa yang menarik dari segi rekaan luarannya ialah adalah kevlar dan tekstur rekaannya. Disertakan dengan Aura SYNC RGB lighting dan a desktop-style keyboard.

Sama seperti ROG Zephyrus S, ia didatangkan dengan 144Hz reresh rate dan 3ms masa respond dengan bezel yang sangat nipis iaitu 7.05mm. Paparannya juga meliputi 100 peratus sRGB warna gamut. Jadi anda akan mendapat warna yang sangat cantik ketika anda bermain permainan video.

Dari aspek spesifikasinya pula, ia dikuasakan dengan Core i7-8750H dan mempunyai 16GB DDR4-2666 RAM, 1TB Hybrid hard drive + 256GB PCIe SSD kombo storan dan grafik GTX 1060.

ROG Zephyrus S GX531 and Strix SCAR II GL704 kini tersedia di Malaysia masing-masing pada harga RM7999 dan RM7599. Bagi 30 orang pembeli pertama komputer riba ROG Zephyrus S yang membeli diantara 13 sehingga 15 Disember 2018 boleh menebus BP1500G ROG backpack yang bernilai RM159 secara percuma.

Dalam pada itu, ASUS turut melaksanakan Gaming Holiday Promotion yang mana pembeli yang membeli model ini dalam tempoh berpeluang memenangi telefon ROG Phone yang bernilai RM3499.  Tempoh promosi adalah dari 22 November sehingga 31 Disember.

Ketika majlis pelancaran tadi, ASUS turut memperkenalkan ROG backpack terbaharu dan t-shirt yang mana boleh dibeli oleh pelanggan bermula hari ini.

Terdapat 3 model ROG Bagpack yang dijual iaitu BP1500G, BP2500G dan 2 in 1 masing-masing dijual pada harga RM159, RM279 dan RM499.

Manakala bagi T-shirt pula, terdapat dua jenis rekaan iaitu Lifestyle dan Mechanic dan kedua-duanya dijual pada harga RM109.

________________________________________


Kemaskini WhatsApp Perkenalkan “Reply Privately” – Lebih Memudahkan Perbualan Secara Persendirian Dalam Kumpulan!

Selepas WhatsApp memperkenalkan fungsi “Stickers” pada Oktober yang lalu, akhirnya fail kemaskini terbaru diedarkan baru-baru ini dengan fungsi “Reply Privately” diperkenalkan.

Fungsi ini seumpama “Private Message” atau lebih dikenali sebagai “PM” yang sering digunakan orang ramai, namun kemaskini kali ini lebih praktikal di mana fungsi tambahan ini lebih memudahkan anda membalas mesej secara berasingan terus kepada ahli kumpulan yang ada dalam group chat tertentu.

Versi iOS hanya perlu menekan nama yang anda ingin membalas mesej berasingan dalam group chat tersebut, dan pilih “Reply Privately”. Versi Android pula sama seperti iOS, pilih nama yang ingin membalas mesej, kemudian tekan “tiga titik” pada bahagian kanan atas dan pilih “Reply Privately”.


Reviu Eksklusif: HTC One X9, Model Mampu Milik Dengan Kerangka Logam Premium

Sebagaimana yang kita ketahui, HTC One merupakan siri flagship yang pernah diperkenalkan di dalam portfolio jenama itu selama ini. Tetapi nampaknya HTC telah mengambil pendekatan yang sedikit berbeza dengan kemunculan model terbarunya di pasaran baru-baru ini melalui HTC One X9.

Dengan mengekalkan rekaan kerangka unibodi logam yang premium, HTC One X9 sebenarnya boleh dianggap model hibrid antara siri HTC One pada panel belakang dan juga siri HTC Desire pada panel depannya. Apa yang pasti, ia boleh dianggap sebagai siri HTC One yang sangat berbaloi untuk dimiliki kerana dijual pada harga mampu milik, dan dalam masa yang sama masih mengekalkan sokongan spesifikasi yang tidaklah mengecewakan.

Diperkenalkan dalam 4 warna pilihan
Sewaktu dilancarkan, HTC telah memperkenalkan HTC One X9 dalam empat warna pilihan menarik iaitu Cooper Rose, Topaz Gold, Carbon Gray dan juga Opal Silver. Walau bagaimanapun, buat masa ini hanya dua warna sahaja tersedia untuk pasaran tempatan iaitu Topaz Gold dan juga Carbon Gray.

PLATFORM

SLOT KAD SIM

RANGKAIAN

CIPSET

MEMORI

DIMENSI

PAPARAN

SPEAKER

KAMERA
Lensa Utama:

Lensa Depan:

BATERI

SAMBUNGAN

SENSORS

A – Speaker stereo (HTC BoomSound)
B – Slot SIM 2 & microSD
C – Lensa depan, Proximity sensor
& LED notifications
D – Slot SIM 1
E – Butang volume
F – Butang power/lock
G – Butang kawalan

H – Lensa Utama & Dual LED Flash
I – Port 3.5mm audio jack
J – Lubang mikrofon
K – Kerangka unibodi logam
L – Port microUSB 2.0

#1. Kerangka logam

HTC One X9 sememangnya boleh dianggap berbaloi untuk dimiliki kerana ia menawarkan kombinasi yang baik antara spesifikasi dan juga rekaan kerangka yang berkualiti. Sokongan paparan skrin jenis 2.5D daripada Corning Gorilla Glass telah mendominasi lebih dari 70% nisbah kerangka. Malah penggunaan kerangka unibodi yang diperbuat daripada logam menjanjikan ketahanan dan dalam masa yang sama kelihatan lebih premium.

#2. Slot kad berasingan

Tidak dinafikan banyak pengeluar yang gemar menggunakan slot kad jenis hibrid yang mana salah satu slot hanya boleh menyokong sama ada kad SIM ataupun kad microSD. Sebenarnya slot kad sebegini tidak begitu digemari oleh sesetengah pengguna, jadi dengan HTC One X9 ianya tidak menjadi masalah memandangkan kesemua slot kad telah disediakan secara berasingan.

#3. Speaker berkualiti HTC BoomSound

Walaupun dijual pada harga mampu milik, HTC One X9 masih mengekalkan keunikan rekaan dua buah speaker di bahagian panel depan yang sememangnya popular diperkenalkan pada peranti flagship keluarannya sebelum ini. Tidak cukup dengan itu, ia juga turut menerima sentuhan HTC BoomSound dengan Dolby Audio yang menjanjikan efek bunyi keliling yang sukar ditandingi oleh smartphone lain dalam.

#4. Kamera sokong OIS & RAW

Bagi anda yang gemar mengambil gambar, HTC One X9 merupakan antara pilihan yang terbaik bagi kategori harga di bawah RM1,500. Ini kerana ia menyokong lensa kamera utama beresolusi 13 Megapiksel dengan bantuan teknologi penstabilan imej OIS yang menjanjikan hasil gambar yang lebih terang dan jelas. Lebih menariknya, mod Pro turut membolehkan hasil gambar disimpan dalam format RAW.

#5. Butang kawalan

Boleh dikatakan hampir semua model yang diperkenalkan oleh HTC menggunakan butang kawalan jenis on-screen. Namun begitu, HTC One X9 merupakan antara model yang hadir dengan butang kawalan jenis sentuhan yang telah diasingkan dari paparan skrin. Penyediaan butang kawalan sebegini sekurang-kurangnya tidak menggunakan ruang skrin yang ada.

#1. Tiada pengimbas cap jari
Tidak dinafikan lagi kebanyakan pengeluar sudahpun mempraktikkan trend penggunaan sensor pengimbas cap jari pada peranti keluaran mereka. Tetapi agak mengecewakan kerana HTC One X9 tidak disediakan dengan sensor pengimbas cap jari dan masih lagi menggunakan kaedah penggunaan kata laluan ataupun pattern yang boleh dianggap agak ketinggalan.

#2. Tidak sokong fungsi VoLTE
Sejak kebelakangan ini, jelas dapat dilihat lebih banyak pengeluar smartphone yang memperkenalkan sokongan fungsi VoLTE yang membolehkan panggilan berkualiti HD. Tambahan pula Yes telah memperkenalkan kad SIM pertama di negara ini yang menyokong perkhidmatan VoLTE. Sungguhpun begitu, agak mengecewakan kerana HTC One X9 tidak menyokong fungsi ini disebabkan oleh batasan perkakasan.

Sebelum membuat pembelian sesebuah peranti, prestasi pemproses merupakan antara kriteria utama yang sering dititikberatkan. Jadi bagi membantu anda untuk melihat sendiri bagaimanakah keupayaan prestasi HTC One X9 jika dibandingkan dengan model smartphone yang terdapat di pasaran, editor telah memilih beberapa model yang dijual pada harga jualan yang lebih kurang harganya sebagai rujukan anda. Untuk itu, editor telah memilih empat model yang boleh anda miliki di pasaran antara lingkungan harga RM1,399 hingga RM1,598 iaitu Vivo V3Max, Honor 7 Enhanced, Xiaomi Mi 5 dan juga OPPO R7s.

HTC One X9

Vivo V3Max

Honor 7 Enhanced

OPPO R7s

Xiaomi Mi 5

Android 6.0
MediaTek MT6795 Helio X10
PowerVR G6200
RAM 3GB

Android 5.1
Qualcomm Snapdragon 652
Adreno 510
RAM 4GB

Android 6.0
HiSilicon Kirin 935
Mali-T628 MP4
RAM 3GB

Android 5.1
Qualcomm Snapdragon 615
Adreno 405
RAM 4GB

Android 6.0
Qualcomm Snapdragon 820
Adreno 530
RAM 3GB

RM 1,499

RM 1,399

RM 1,499

RM 1,598

RM 1,549

Berdasarkan kepada prestasi cipset yang telah dijalankan, jelas dapat dilihat HTC One X9 tidaklah begitu mengecewakan kerana ia masih tersenarai sebagai top 3 bagi kesemua ujian benchmark. Tidak dinafikan lagi mungkin ramai di antara anda yang berpendapat lebih berbaloi untuk memilik Vivo V3Max kerana ia bukan sahaja dijual pada harga yang lebih rendah tetapi turut menyokong cipset yang lebih berkuasa. Tetapi perlu diingat bahawa ujian benchmark ini sebenarnya hanya sekadar panduan sahaja dan berdasarkan kepada pengalaman editor ketika menggunakannya, prestasi kedua-dua model ini tidaklah begitu jauh berbeza. Tambahan pula HTC One X9 sudahpun dioperasikan dengan versi Android 6.0 Marshmallow yang menjanjikan penggunaan yang lebih untuk tempoh masa panjang.


vivo V7 Dengan Keupayaan Swafoto 24MP Kini Dilancarkan Pada Harga RM1,299

vivo selaku pengeluar telefon pintar terkemuka hari ini telah memperkenalkan model terbarunya dengan kemunculan V7, khas untuk pengguna di Malaysia yang inginkan swafoto berkualiti tinggi.

Berbeza dengan vivo V7+ yang telah dilancarkan pada September yang lalu, vivo V7 menampilkan spesifikasi yang sedikit berbeza seperti paparan skrin FullView sebesar 5.7 inci beresolusi 720 x 1440 piksel, memori dalaman 32GB serta RAM 4GB, dan juga bateri berkapasiti 3000 mAh.

Sebagaimana model V7+, model terbaru V7 ini turut dilengkapi dengan keupayaan swafoto 24 Megapiksel dengan teknologi Face Beauty 7.0 bagi mengekalkan keaslian warna gambar.

vivo V7 akan mula dijual di pasaran tempatan bermula 25 November 2016 dalam warna Crown Gold dan Matte Black pada harga RM1,299 di kedai-kedai konsep vivo, kedai-kedai rakan vivo ataupun secara atas talian. Manakala pra-tempah untuk V7 bermula dari 20 hingga 24 November 2017 di Lazada.


HUAWEI P50 Bakal Hadir Dengan Snapdragon 888?

Terdapat maklumat terdedah bahawa telefon Huawei baru yang misteri yang disyaki sebagai siri P50 telah memperoleh sijil akses rangkaian, yang menunjukkan bahawa telefon ini hanya menyokong sehingga rangkaian 4G, dilengkapi dengan kepala pengisian cepat hingga 66W, dan diprapasang dengan sistem operasi OS Hongmeng.

Walaupun belum dapat dipastikan bahawa model ini adalah Huawei P50, berdasarkan fakta bahawa ia hanya menyokong rangkaian 4G, kemungkinan model ini adalah versi Snapdragon 888 dari P50, dan model ini bukan produk 5G.

Perlu disebutkan bahawa versi Snapdragon 888 4G yang akan dilengkapi HUAWEI P50 tidak berbeza dengan versi 5G sebelumnya dari segi prestasi. Ia masih mempunyai prestasi teratas di industri. Bagi sebilangan pengguna yang tidak mementingkan 5G, ia akan membawa prestasi yang lebih tinggi. Kehidupan bateri dan kawalan haba, dan harganya dijangka dapat dikurangkan, bukanlah perkara buruk.

Berita itu juga mengatakan bahawa selain versi 4G Snapdragon 888, HUAWEI P50 juga menyediakan versi 5G, dan inti akan dilengkapi dengan cip Kirin 9000L.


Reviu Eksklusif: Acer Predator Triton 700, Laptop Gaming Bernilai RM13,999 Ada Sebabnya!

Kewujudan komputer riba permainan semakin dipandang serius oleh golongan gamer, selain teknologi terkini yang ada pada komputer riba permainan menjadi salah satu faktor pemilihan, keselesaan penggunaan turut menjadi faktor utama dalam urusan pembelian.

Jadi, kehadiran Acer Predator Triton 700 telah berjaya mencapai permintaan pasaran kerana adanya teknologi NVIDIA Max-Q, di mana teknologi ini adalah pendekatan inovatif dalam mereka bentuk komputer riba permainan yang paling nipis, terpantas dan senyap di dunia.

Ketebalan hanya 18.9mm pada Acer ini cukup memeranjatkan semua peminatnya, apatah lagi ia sebuah komputer riba permainan yang datang sekali dengan pemproses Intel Core i7-7700HQ Quad-core 2.8GHz, NVIDIA GeForce GTX 1080 GPU, serta 512GB SSD memori dalaman. Dengan tawaran harga RM13,999, apa lagi yang menarik pada komputer riba ini? Ikuti kami dan anda pasti teruja…

Jika anda ingin membandingkan dengan komputer riba biasa, Triton 700 boleh dikatakan tebal dan berat. Tetapi sekiranya dibandingkan dengan komputer riba permainan, ia sangat nipis dan ringan. Setuju ke tak?!

Ia juga mempunyai paparan skrin bersaiz 15.6 inci dengan resolusi Full HD 1920×1080 piksel, sokongan pada NVIDIA GSYNC dan juga kadar segar semula 120Hz mampu memberikan kesan visual yang menakjubkan terutamanya semasa bermain permainan.

Triton 700 dibina dengan papan kekunci RGB mekanikal, di mana rekaan ini hadir bersama lampu latar individu untuk setiap kekunci. Pergerakan setiap lampu semasa memain sangat menyeronokkan, bahkan anda juga boleh menentukan warna dan mod cahaya ikut penggunaan diri sendiri.

Di atas papan kekunci terletak sebuah kaca Corning Gorilla jenis lutsinar, jelas boleh kelihatan kipas penyejuk yang diberi nama AeroBlade 3D yang mempunyai efek lampu menarik.

Sementara sebelah kanan terdapat pad sesentuh yang menyokong fungsi gesture dan multi-touch, tetapi penggunaannya tidak begitu lancar, anda disarankan menggunakan tetikus lebih mudah.

Sisi kiri dilengkapi dengan kunci keselamatan Kensington, lubang penyejukan, port USB dengan penutup (sesuai untuk papan kekunci tanpa wayar dan tetikus tanpa wayar), dua port USB, port mikrofon dan 3.5mm audio jack.

Sisi kanan tersedia butang kuasa, port Thunderbolt 3 Type-C, port USB (sokong pengecasan semasa shutdown), rangkaian Ethernet (RJ-45) dan lubang penyejukan.

Di bahagian belakang terdapat lubang penyejukan di dua sisi, port Display, HDMI dan kuasa DC.

Empat sudut pada bahagian bawah terdapat rekaan jenis getah untuk mengelakkan licin, manakala bahagian tengah atas dilengkapi dengan lapan lubang penyejukan yang direka untuk menghilangkan haba.

Perisian PredatorSense terbina dalam komputer riba permainan ini membolehkan anda menyelaras overclocking, lampu latar papan kekunci dan kelajuan kipas, serta memantau suhu dan penggunaan pada CPU dan GPU.

Overclocking biasa dilakukan untuk CPU atau GPU, ia adalah tindakan untuk meningkatkan sebuah komponen clock rate, menjalankan komponen pada kecepatan yang lebih tinggi dari asalnya.

Salah satu tarikan pada komputer riba permainan adalah lampu latar pada papan kekuncinya, anda boleh memilih sesuka hati jenis warna yang ingin dipaparkan semasa bermain, serta boleh menetapkan arah dan kelajuan di bawah sesetengah mod.

Sistem ini menyediakan 3 mod prestasi GPU, di mana mod Turbo memerlukan lebih daripada 40% kuasa bateri untuk dihidupkan kerana memerlukan bekalan kuasa yang stabil.

Tetapan kelajuan kipas penyejuk dibahagikan kepada 3 jenis, iaitu Auto, Max dan Custom. Bunyi kipas penyejuk kedengaran dengan jelas sekiranya anda tetapkan pada mod Max, sebaliknya mod Auto atau Custom tidak begitu jelas.

Selain daripada tetapan di atas, anda juga boleh memantau suhu CPU dan GPU serta prestasi komputer riba permainan melalui perisian PredatorSense.

Setelah ujian 3DMark dijalankan, Triton 700 berjaya mendapat skor purata pada 5376 mata, di mana prestasi untuk GPU dan CPU masing-masing mencapai 5954 mata dan 3470 mata.

Secara keseluruhannya, prestasi Triton 700 ini jauh lebih baik daripada 60% peranti lain yang ada di pasaran.

Best! Inilah akhir kata eRing setelah mencuba Acer Predator Triton 700. Walaupun harga jualan diletakkan pada RM13,999, tetapi bagi kaki gamer mesti berasa ok je sebab dengan spesifikasi yang dibekalkan memang berbaloi.

Prestasi keseluruhannya boleh dikatakan memuaskan, paparan skrin cukup menonjol dari segi kejituan warna, speaker pun cukup kuat terutama permainan jenis aksi sedang dimain. Wow~~ Apa lagi, perisian PredatorSense yang hadir bersama memang satu poin tambahan bagi yang mementingkan prestasi penggunaan.


Hotlink Postpaid Flex, Pelan Pertama Gabungan Ciri-Ciri Prabayar & Pascabayar

Berikutan pelancaran Hotlink RED bulan lepas, Hotlink sekali lagi melancarkan pelan terbaru mereka yang sangat menarik. Hotlink Postpaid Flex merupakan pelan pascabayar pertama seumpamanya di pasaran tempatan, menawarkan kelebihan prabayar dan pascabayar dalam satu pelan.

Bermula dari RM30 sebulan, dengan panggilan & SMS tanpa had ke semua rangkaian dan data berkelajuan tinggi sebanyak 1GB, Hotlink Postpaid Flex memberi pelanggan lebih banyak pilihan dan fleksibiliti untuk mencip dan menaik taraf sendiri pelan Internet mereka berdasarkan apa yang mereka inginkan, termasuk pelbagai pas Internet dan aplikasi tanpa had.

Pelanggan yang berminat, boleh mendaftar di peniaga Hotlink terpilih, serta semua kedai Maxis dan Rakan Eksklusif Maxis di seluruh Negara mulai hari ini.


Nikmati Kuota Hotspot Yang Dipertingkat Sehingga 30GB Menerusi Pelan Celcom Mega!!!

Anda ingin menaiktaraf kuota hotspot anda? Mahukan Kelajuan yang dipertingkat? mari sini sebab korang boleh melakukannya menerusi Celcom Mega.

Menerusi pelan ini, pelan dan kuota anda akan dinaiktaraf. Antaranya adalah Unlimited yang mana kuota hotspot dipertingkat kepada 30GB berbanding sebelum ini iaitu 10GB dengan bayaran +68/sebulan.

Manakala bagi Unlimited M pula dipertingkat daripada 5GB kepada 10GB dengan +RM18/sebulan.

Jadi tunggu apa lagi, anda boleh layari laman sesawang Celcom bagi mengetahui informasi lebih lanjut.


Computex 2019: ASUS ROG Lancar Secara Rasmi ROG Strix Scar III, Harga Bermula Dari RM6999

ASUS Republic of Gamers (ROG) pada Computex 2019 menyaksikan telah memperkenalkan beberapa komputer riba gaming terbaik setakat ini termasuklah  ROG Scar III yang mana ia dijual pada harga bermula dari  RM6999.

Dari segi rekaan, Strix Scar III tampil dengan rekaan yang eksklusif yang mana ia dihadirkan corak karbon dengan lighting bar disekelilingnya. RGB lighting turut disediakan di bahgian belakang mana mana ia turut memperlihatkan kemasan 2 contrasting brushed. Turut terlihat adalah keystone dibahagian kanan.

Dari segi spesifkasi dalaman juga tidak mengecewakan apabila ia hadir dengan Intel Core i7-9750H dan disertakan dengan memori 16GB DDR4 2666Mhz*1 dan storan PCIe NVME 512GB M.2 SSD (Extra SATA Slot:1) pastinya akan memberikan pengalaman yang menakjubkan ketika bermain menggunakan komputer riba ini.

Hal ini ditambah lagi dengan 2 varian GPU iaitu NVIDIA GeForce RTX2070 dan NVIDIA GeForce RTX2060 akan memberikan kesan grafik yang diingini oleh pemain. Dengan saiz paparan adalah 17.3 inci FHD atau 15.6 FHD pastinya memberi nilai tambah yang diingini oleh pemain. Berikut adalah spesifikasi penuh peranti ini:

** Terima kasih atas Tajaan ASUS Malaysia ke Computex 2019


Acer Perkenal 3 Siri Komputer Riba di Bawah Penjenamaan ConceptD, Beri Kelebihan Dalam Multimedia

Selain Acer Predator Helios 700, Acer turut memperkenalkan 3 siri komputer riba premium di bawah ConceptD yang memberi fokus kepada individu yang terlibat dalam industri multimedia.

Model yang pertama adalah Acer Concept 9 yang mana ia tampil dengan rekaan engsel Ezel Aero untuk mod paparan berbeza. Ia turut disertakan dengan saiz skrin 17.3 inci dengan turut disokongan pewarnaan 100% Adobe RGB dan ketepatan warna Delta E<1. Ia dijana oleh cip pemproses Intel Core i9 generasi ke-9 dan dengan kad grafik RTX 2080.

Dalam pada itu, Acer ConceptD 5 turut diperkenal dengan rekaan yang sangat nipis. Dihadirkan dengan saiz skrin sebesar 15.6 inci serta sokongan pewarnaan 100% Adobe RGB, selain turut menerima pengesahan Pantone pastinya menjanjikan kepuasan tontonan. Dikuasakan oleh cip pemproses Intel Core i7 generasi ke-8 serta kad grafik Radeon RX Vega M GL.

Peranti ketiga yang diperkenalkan di bawah penjenamaan ini ialah Acer ConceptD 7. Ia dikuasakan oleh cip pemproses Intel Core i7 generasi ke-9 dan disertakan dengan kad grafik RTX 2080. Dengan saiz skrin sebesar 15.6 inci UHD dan sokongan pewarnaan 100% Adobe RGB pastinya membuatkan tontonan berada pada tahap yang terbaik.

Pada ketika ini, Acer masih tidak mengumumkan tarikh pelancaran serta harga komputer riba ini. Jadi sama-sama kita nantikan.


THUNDEROBOT 911 Series Diperkenalkan Dengan Pemproses Intel Core Generasi Ke-8

THUNDEROBOT, sebuah jenama laptop gaming yang ditubuhkan pada 2014 hari ini mengumumkan dua buah laptop baharu yang dikenali THUNDEROBOT 911S dan THUNDEROBOT 991 Air serta tiga lagi model yang telah dinaik taraf menggunakan pemproses Intel Core Generasi ke-8 kepada umum. Sasaran pada kali ini ialah menghasilkan sebuah laptop gaming yang ringin dan nipis dalam masa sama mengekalkan prestasi pada tahap yang tertinggi.

THUNDEROBOT 911S dibina dengan rekaan badan berasaskan aluminium yang telah dikilatkan. Pengalaman gaming tidak terhenti dengan adanya ciri papan kekunci RGB yang boleh bertukar warna. Selain itu ia menyediakan sistem grafik GeForce GTX 1060 6GB GDDR5 dan RAM 16GB DDR4-2400, diikuti storan 128GB M.2 Pcle SSD, dan storan 1TB HDD. Laptop ini disertakan paparan IPS 15.6-inci dengan kadar segar-semula setinggi 144Hz. Dibina dengan ketebalan 25mm, berat untuk laptop ini pula mencecah 2.4kg.

Beralih kepada THUNDEROBOT 911 Air, laptop ini menawarkan saiz skrin yang sama tetapi nisbah skrin-ke-kerangka dinipiskan seolah-olah menggunakan badan bersaiz 14-inci. Laptop ini lebih ringan dan lebih nipis menerusi ketebalan tubuh 20mm dan berat hanya 2kg yang mudah untuk dibawa ke mana-mana. Kad grafik yang dimasukkan ialah GeForce GTX 1050Ti 4GB GDDR5 yang ditemani memori storan 128GB M.2 Pcle bersama storan 1TB HDD. Warna butang pada papan kekunci juga boleh dikustom mengikut kesukaan pengguna.

Tiga buah model laptop yang turut dikemas kini antaranya ialah THUNDEROBOT DINO, 911GT, dan ST Plus. Kini perkakasan dalaman mendapat sumber kuasa daripada pemproses Intel Core i7-8750H, sementara DINO didatangkan dengan RAM DDR4-2666MHz. Kesemua laptop gaming ini dibekalkan sambungan WiFi 802.11ac dan Bluetooth 5.0.


[Promosi] : Peranti HONOR Terima Kemas Kini Harga Baru – Dapatkan Sekarang Juga!

Wow…Memang menarik! Jualan promosi HONOR datang lagi! Peranti HONOR turun harga lagi, lagi dan lagi! Kini lebih menarik dan berbaloi. Teruja kan? Okay, kalau nak tahu, meh baca ni kami kongsi…

HONOR Malaysia kini mengumumkan kemas kini harga baru untuk sejumlah peranti terpilih. Promosi ini merupakan susulan pengumuman kempen HONOR sebelum ini iaitu Rileks, Beli Jer yang menawarkan tawaran jaminan selama dua tahun untuk peranti pintar terpilih termasuk HONOR View20.

Kempen ini menawarkan jaminan waranti tambahan selama satu tahun untuk pembelian yang dibuat daripada SEKARANG hingga 30 September 2019. Kemas kini harga baru adalah seperti di bawah :

Bagi yang berminat, anda boleh memiliki semua peranti dalam senarai di atas menerusi beberapa saluran berbeza termasuk HONOR Experiential Store, HiHonor, Shopee, Lazada dan pengedar sah HONOR di seluruh Malaysia. Untuk maklumat lanjut, layari HONOR Malaysia.


Kemas Kini GPU Turbo Untuk Huawei nova 3 & 3i Bermula 8 Ogos 2018

Hari minggu yang lepas Huawei telah membuka sesi penjualan untuk nova 3i di IOI City Mall, dan berjaya mencapai lebih daripada 1000 unit dijual pada hari pertama.

Peranti yang dikuasakan dengan Kirin 710 bagi nova 3i dan Kirin 970 bagi nova 3 ini sama-sama hadir dengan sokongan GPU Turbo, suatu teknologi dari Huawei yang lebih memfokuskan pada prestasi pemprosesan grafik.

Menurut Huawei pada pelancaran siri nova 3 sebelum itu, kemas kini GPU Tubro untuk kedua-dua peranti ini akan diedarkan bermula 8 Ogos 2018. Bermakna pengguna nova 3i dan nova 3 boleh menikmati kelancaran peranti pada bila-bila masa, terutamanya semasa bermain permainan.

Harga untuk nova 3i adalah RM1,249, sementara nova 3 adalah RM1,899 dan akan bermula dijual pada 17 Ogos nanti.


Samsung Rancang Hasilkan Cip 10nm Generasi Kedua Tahun Ini

Eksekutif Semikonduktor Samsung baru-baru ini telah mengadakan perjumpaan dengan jemputan istimewa bersama pelanggan baru berpontensi di Lembah Silikon bagi menyakinkan lebih banyak pembuat cip untuk menggunakan cip yang dihasilkan oleh Samsung.

Menurut kenyataan yang dikeluarkan, Samsung dipercayai akan menghasilkan teknologi pembuatan cip 10nm generasi kedua pada penghujung tahun ini yang menjanjikan 10% lebih prestasi berbanding generasi sebelumnya.

Di dalam acara perjumpaan tersebut juga, Samsung telah mengumumkan perancangan untuk penghasilan cip 14nm dengan kos yang telah dioptimumkan bagi mengurangkan kos pembuatan cip tersebut. Sebagai rujukan, cip 14nm keluaran Samsung sebelum ini telahpun digunakan pada pemproses Qualcomm Snapdragon 820 keluaran Qualcomm dan juga A9 keluaran Apple.


GPU Turbo Hasil Daripada Honor Khusus Untuk Gaming Yang Lebih Ekstrem

Honor mengumumkan bahawa mereka telah berjaya menghasilkan teknologi pecutan pemprosesan grafik melalui perkakasan dan perisian yang dipanggil GPU Turbo. Jika ada diantara anda yang tidak tahu apa itu GPU Turbo, ia merupakan teknologi yang ditingkat taraf untuk sistem grafik lebih berkuasa dan efisyen.

Hasil kerjasama dengan Huawei, honor memaklumkan teknologi ini telah berjaya menghasilkan pemprosesan grafik 60 peratus lebih efisyen dengan mengurangkan 30 peratus penggunaan tenaga pada SoC (System on Chip). Keupayaan rendering yang pantas juga membolehkan peranti honor yang dilengkapi GPU Turbo menghasilkan kualiti grafik yang cemerlang walaupun aplikasi tersebut tidak menyokong HDR (High Dynamic Range).

Menerusi pengumuman GPU Turbo, honor dan Huawei berharap selepas ini akan ada pembangun aplikasi pihak ketiga menjadikan ia sebagai penanda aras untuk menghasilkan game yang lebih hebat dengan kualiti resolusi mungkin sehingga 4K. Disamping itu, GPU Turbo bakal memberi pengalaman lebih menyeronokkan kepada pengguna melalui teknologi sokongan AR (kecerdasan buatan) dan VR (realiti maya) pada telefon honor akan datang.

GPU Turbo telah diperkenalkan pada peranti honor Play di China tempoh hari. Teknologi ini juga bakal dimuatkan pada peranti popular lain seperti honor 10, honor View 10, honor 9 Lite, dan honor 7X tidak lama lagi untuk semua pengguna honor seluruh dunia.


Daftar Pelan Digi Postpaid & Dapatkan vivo V9 Secara PERCUMA

Kehadiran vivo V9 pada harga RM1,399 di pasaran Malaysia telah mendapat sambutan menarik dari orang ramai. Kini anda juga boleh mendapakan peranti ini dengan PERCUMA sekiranya mendaftar pelan Digi Postpaid.

Pendaftaran bagi pelan Digi Postpaid 150 dan 250 layak membawa balik vivo V9 tanpa sebarang bayaran, sementara mendaftar pelan postpaid 110, anda hanya perlu membayar RM693 untuk harga peranti sahaja. Manakala pelan paling rendah iaitu Digi Postpaid 80, V9 ditawarkan pada harga RM765.

Selain tawaran untuk V9, Digi dan vivo juga memberikan promosi kombo yang cukup menarik di mana pelanggan boleh memiliki V7 dan Y53 secara PERCUMA jika mendaftar di bawah pelan postpaid 150 atau postpaid 250.

Seperti biasa, pelan ini didatangkan sekali dengan kontrak selama 24 bulan, manakala pelanggan yang ingin menghentikan kontrak perlu membayar wang penalti.

Vivo V9 merupakan telefon pintar pertama vivo yang hadir dengan skrin penuh dan sistem penggambaran dwi-kamera utama 16MP + 5MP, serta kamera swafoto beresolusi 24MP dengan sokongan teknologi AI.

Y53 pula adalah peranti mesra bajet yang membekalkan pemproses Snapdragon 425 Quad-core dengan 2GB RAM dan 16GB ROM, kamera 8MP dan bateri 2500mAh. Manakala V7 membawa seunit kamera swafoto 24MP, bersama dengan Snapdragon 450 Octa-core, memori dalaman 4GB RAM dan 32GB ROM serta 5.7 inci paparan skrin HD.

Untuk maklumat lanjut mengenai promosi dan tawaran vivo, anda boleh layari laman sesawang rasmi Digi.

Kalau tidak ingin terikat pada sebarang pelan, boleh juga beli di laman e-dagang seperti berikut:


[Perhatian] Gangguan Perkhidmatan Pada Celcom Atas Penambahbaikan Sistem Bil

Celcom Axiata Berhad akan menjalankan penambahbaikan sistem bilnya dengan gabungan pelbagai sistem bil sedia ada kepada satu sistem bersepadu dalam tempoh penambahbaikan ini. Sepanjang tempoh penambahbaikan, pelanggan akan berhadapan dengan gangguan perkhidmatan seperti berikut:

Untuk maklumat lanjut, layari laman rasmi Celcom atau dail 1111 dari talian Celcom dari dalam negara, atau *123# dari luar negara, atau 019-601 1111 dari mana-mana operator telekomunikasi yang lain untuk bercakap dengan Konsultan Perkhidmatan Pelanggan kami.


Iyuno-SDI Group Memperoleh Pelaburan Bernilai $160 juta daripada SoftBank Vision Fund 2

Pelaburan yang bertujuan untuk menjana pembangunan teknologi generasi seterusnya dan menyampaikan kandungan sedunia yang disetempatkan ke seluruh dunia

LOS ANGELES, 9 April 2021 /PRNewswire/ — Iyuno-SDI Group, penyedia perkhidmatan penyetempatan terkemuka dalam industri media dan hiburan (“Iyuno-SDI” atau “Syarikat”), hari ini mengumumkan bahawa ia telah memperoleh pelaburan bernilai $160 juta daripada SoftBank Vision Fund 2*. Pelaburan ini akan menyediakan Iyuno-SDI dengan sumber yang diperlukan untuk menyokong misinya dalam melaksanakan transformasi ke atas industri penyetempatan. SoftBank Vision Fund 2 akan menjadi salah satu pemegang saham Iyuno-SDI yang terbesar dan menyertai barisan Ahli Lembaga Pengarahnya bersama-sama dengan Altor, David Lee – Ketua Pegawai Eksekutif Iyuno-SDI Group, Shamrock Capital Advisors dan SoftBank Ventures Asia Corp.

Iyuno-SDI Group merupakan peneraju dalam membangunkan penyelesaian canggih, memanfaatkan teknologi Terjemahan Mesin Neural dan AI terbaik dengan gabungan kemahiran kreatif dan linguistik daripada pengalaman kolektif selama 70 tahun dalam menyampaikan perkhidmatan penyetempatan berkualiti terbaik kepada para pengeluar dan pengedar kandungan yang terbesar di dunia.

“Penyertaan SoftBank Vision Fund 2 ke dalam kumpulan para pelabur Iyuno-SDI yang mengagumkan ini merupakan satu pencapaian penting dalam evolusi syarikat kami,” kata David Lee, Ketua Pegawai Eksekutif Iyuno-SDI Group. “Syarikat di bawah portfolio Softbank Vision Fund 2 sangat transformatif dalam industri mereka masing-masing dan Iyuno-SDI amat berbangga dapat menyertai rangkaian perniagaan yang menginovasi dan memajukan kecanggihan teknologi.”

“Kami percaya sektor media dan hiburan sedang mengalami perubahan secara besar-besaran, kerana corak agihan dan penggunaan kandungan telah berubah secara dramatik,” kata Chris Lee, Pengarah SoftBank Investment Advisers. “Kami teruja untuk bekerjasama dengan David dan pasukan Iyuno-SDI bagi menyokong misi untuk menyampaikan perkhidmatan penyetempatan yang dipacu teknologi kepada industri media dan hiburan.”

SoftBank Group sebelum ini merupakan salah satu pelabur institusi pertama Iyuno Media Group melalui entiti modal teroka, SoftBank Ventures Asia Corp. pada tahun 2018 dan telah menyokong inisiatif pertumbuhan syarikat tersebut secara berterusan.

Pengumuman tentang pelaburan SoftBank Vision Fund 2 ke dalam Iyuno-SDI berlaku dua minggu selepas Iyuno Media Group menyelesaikan pengambilalihannya ke atas SDI Media – penggabungan yang hampir menggandakan jejak global kedua-dua buah syarikat dengan memiliki 67 buah pejabat di 34 buah negara.

TENTANG IYUNO-SDI GROUPIyuno-SDI Group ialah penyedia perkhidmatan penyetempatan terkemuka dalam industri media dan hiburan. Sebagai rakan kongsi global yang dipercayai oleh studio hiburan, platform penstriman dan pencipta di seluruh dunia, ia menawarkan perkhidmatan penyetempatan serba lengkap – daripada perkhidmatan alih suara, sari kata dan akses kepada pengurusan media, transformasi dan perkhidmatan pengedaran – dalam lebih 100 bahasa untuk setiap jenis platform edaran kandungan. Dengan sejarah kecemerlangan dalam industri sejak tahun 1965, syarikat tersebut tidak dapat ditandingi dari segi kepakaran operasi, skala, kapasiti dan perkhidmatannya yang amat luas.

Iyuno-SDI Group telah ditubuhkan pada tahun 2021 berikutan pengambilalihan SDI Media oleh Iyuno Media Group. Dengan memanfaatkan yang terbaik dalam melahirkan bakat kreatif dan teknikal, kemudahan canggih dan teknologi generasi seterusnya, syarikat tersebut kini mempunyai jejak global terbesar dengan 67 buah pejabat di 34 buah negara. Pendekatan berskala dan berpusatkan pelanggan syarikat ini memberi tumpuan kepada misinya untuk menghubungkan kandungan dan menghubungkan orang ramai.

*Setakat tarikh siaran akhbar ini, SoftBank Group Corp. telah melaburkan sumbangan modal untuk membolehkan pelaburan SoftBank Vsion Fund 2 (“SVF 2”) ke dalam syarikat yang mempunyai portfolio tertentu. Maklumat yang disertakan di sini bertujuan untuk memaklumkan sahaja dan tidak membentuk sebarang tawaran untuk menjual atau permintaan tawaran untuk membeli kepentingan perkongsian yang terhad dalam mana-mana dana, termasuk SVF 2. SVF 2 masih belum memuktamadkan urus niaga ini secara luaran dan mana-mana pelabur pihak ketiga yang berpotensi akan menerima maklumat tambahan berkaitan dengan mana-mana pelaburan SVF 2 sebelum ia ditutup.

Keywords: Advertising Banking/Financial Service Computer/Electronics Entertainment Multimedia/Online/Internet Venture Capital

Source: PRNEWSWIRE


Tarikh Jualan Peranti Termahal Dari Xiaomi Iaitu Mi MIX Alpha Ditunda!!

Seperti yang diketahui Xiaomi Mi MIX Alpha telah pun dilancarkan beberapa bulan dahulu dengan tanda harga RMB19999 (kira-kira 11770).

Sungguhpun sudah beberapa bulan, namun penjualan peranti ini masih belum berlangsung. Menurut satu laporan yang terdedah, peranti tersebut telah ditunda tarikh jualannya.

Namun belum ada lagi tarikh sahih penjualan peranti ini akan berlangsung.

Peranti ini tampil dengan skrin yang dikenali sebagai Surround Display iaitu skrin sekeliling menyeluruh iaitu 360 darjah. Dari aspek spesifikasi dalaman pula ia tampil dengan Snapdragon 855 Plus dan dipadankan dengan aspek memori 12GB + 512GB. Ia turut dihadirkan dengan kamera 108MP + 20MP + 12MP bagi kamera utama.

Artikel Berkaitan:


OPPO Mencatat Jualan 100,000 Peranti Dalam Masa 2 Bulan Sahaja!

OPPO kini menjadi jenama yang terkuat dalam pasaran smartphone mid-range (RM900 – RM1200) dengan memegang 50% jualan di pasaran dalam tempoh dua bulan sahaja. Peranti Pakar Selfie, F1s menjadi sebab utama catatan tersebut berjaya dilakukan dengan jumlah jualan yang sangat memberangsangkan.

Menurut kajian firma berkecuali, Sino-MR, jualan F1 Plus di Malaysia adalah yang terbaik dicatatkan sepanjang suku kedua dan ketiga tahun ini.

OPPO bukan sahaja berjaya membuktikan jualannya di dalam pasaran tempatan, malah ia juga menjadi jenama yang aktif di kawasan Asia Tenggara. Lebih 28 juta unit smartphone OPPO berjaya dijual sepanjang suku kedua tahun ini, meletakkan OPPO buat julung kalinya di tangga kedua dalam pasaran Asia Tenggara.

Kalau kita tengokkan perkembangan OPPO ini bukanlah sesuatu yang ajaib. Kami sendiri melihat OPPO sebagai salah satu syarikat yang gigih melakukan promosi dan kempen. Tidak hairanlah jika jenama mereka semakin berkembang dan ditambah pula dengan kualiti smartphone mereka yang baik.

~Tahniah~


Samsung Galaxy J8 Dilengkapi Super AMOLED Infinity Display – Berharga RM999

Masih ingat bulan Mei yang lepas, Samsung pernah memperkenalkan siri Galaxy terbaru J6 yang hadir bersama skrin Super AMOLED, memori RAM 3GB dan sokongan tiga slot kad. Hari ini satu lagi siri J diperkenalkan iaitu J8.

Galaxy J8 turut sokong paparan skrin Super AMOLED, dalam usaha memperkayakan kehidupan pengguna Samsung juga telah mempertingkatkan prestasi peranti supaya lebih membawa nilai kepada mereka.

Galaxy J8 hadir dengan paparan skrin 6 inci HD+, teknologi Super AMOLED dari Samsung sentiasa menawarkan pengalaman terunggul kepada pengguna. Paparan Infinity dibuat daripada polikarbonat premium dan direka secara ergonomik untuk memberikan pegangan yang lebih selesa.

Kamera hadapan dibekalkan lensa 16MP f/1.9 dengan sokongan LED flash, kamera utama pula jenis dwi lensa beresolusi 16MP f/1.7 + 5MP f/1.9, ciri Live Focus turut serta dalam memberikan kesan bokeh yang boleh dipilih mengikut kesukaan diri sendiri.

Galaxy J8 menawarkan 3GB RAM dan 32GB ROM dengan sokongan kad microSD sehingga 256GB, kini boleh didapati melalui semua kedai Samsung Experience dan Samsung Malaysia Online Store pada harga RM999. Manakala Galaxy J6 boleh dibeli pada harga RM749, kedua-dua peranti ini ditawarkan dalam tiga pilihan warna iaitu Ungu, Hitam dan Emas.


Honor 7X Akan Menerima Kemas Kini Android 8.0 Oreo Pada Bulan Mei

Honor 7X disahkan akan menerima Android 8.0 Oreo pada Mei depan menerusi imej rasmi daripada Honor yang dikongsi oleh My Drivers. Dalam kemas kini ini, sudah semestinya perisian antaramuka EMUI 8.0 juga disertakan.

Melalui kemas kini yang bakal diperoleh tidak lama lagi, para pengguna di Malaysia akan menikmati kelancaran perisian disamping beberapa ciri baharu. Kuasa dan prestasi yang dioptimumkan sekaligus menjadikan peranti Honor 7X akan menjadi lebih efisyen.

Honor China dikatakan bakal menyediakan kemas kini ini kepada 200,000 pengguna terawal Honor 7X. Bagaimanapun, untuk pengguna di Malaysia ia dijangka akan mula diterima beberapa minggu selepas itu.

Honor Umumkan Penurunan Harga Honor View10 Dan Honor 7X Sebanyak RM200!

Sumber


BLU R1 Plus Dilancarkan Dengan Paparan 5.5 Inci dan Bateri 4000mAh

BLU, syarikat yang bertapak di Miami, Amereka Syarikat ini secara rasminya telah membawa masuk peranti baru mereka ke pasaran Malaysia pada bulan April yang lalu. Baru-baru ini mereka melancarkan lagi satu model terbaru iaitu BLU R1 Plus.

Telefon Pintar BLU R1 Plus hadir dengan cip pemproses MediaTek MT6737, pilihan RAM termasuk 2GB dan 3GB, manakala storan dalaman sama ada 16GB atau 32GB. Paparan skrin pula tersedia dengan saiz 5.5 inci 1280 x 720.

Lensa kamera belakang sebesar 13 Megapiksel dan kamera depan pula hanya 8 Megapiksel. Sifat luaran BLU R1 Plus direka dengan ukuran 153 x 76.6 x 10.5mm serta berat sebanyak 190 gram.

Peranti ini dioperasikan oleh Android 6.0 Marshmallow dengan kuasa dari bateri berkapasiti 4000mAh. Harga bagi varian RAM 3GB bernilai USD160 (kira-kira RM694) berbanding varian 2GB pula pada harga USD140 (kira-kira RM607).


ASUS ZenFone 6 Diperkenal – Sokong Kamera ‘Flip’ 48MP + Snapdragon 855 + 5,000 mAh

ASUS akhirnya memperkenalkan peranti baru mereka iairu ASUS ZenFone 6 kepada umum. Peranti ini dilihat direka dengan reka bentuk yang mengagumkan di samping penawaran terkini yang sangat baik.

ASUS ZenFone 6 membawakan paparan bersaiz 6.4″ IPS LCD dengan nisbah skrin-ke-badan sebanyak 92%. Paparan peranti menggunakan Corning Gorilla 6 sebagai pelindung utama. Terdapat pengimbas cap jari fizikal pada panel belakang peranti.

Enjin telefon ini dijana oleh Snapdragon 855 dan dibantu pilihan memori 6GB / 8GB bersama pilihan storan dalaman 64GB / 128GB / 256GB yang menyokong penyimpanan UFS 2.1. Terdapat ketersediaan slot kad MicroSD – boleh dikembangkan sehingga 2TB.

Salah satu titik unik pada peranti ini adalah kameranya. ASUS ZenFone 6 hadir dengan sokongan dwi kamera boleh flip – kamera boleh berfungsi sebagai kamera selfie. Resolusi yang digunakan adalah 48MP (Sony IMX586) (f/1.79) + 13MP (Ultra-lebar 125°).

Kamera ini mempunyai pelbagai ciri menarik termasuk PDAF, EIS, Super Night Mode, sokong RAW, pengesanan AI dan sebagainya. Untuk video, kamera ini menyokong rakaman dengan resolusi 4K pada 60fp (EIS) – walaupun dalam mod selfie. Ia juga mempunyai sudut khas 90° khas untuk mengambil gambar pada sudut baru tanpa tripod.

ASUS ZenFone 6 dimuatkan dengan bateri berkapasiti 5,000 mAh + sokongan pengecasan Quick Charge 4.0 (18W). Menariknya, ia juga hadir dengan sokongan penggunaan Android asli. Tersedia dalam dua warna menarik, Midnight Black dan Twilight Silver – ia ditawarkan pada harga seperti berikut :

Pun begitu, kita masih belum menerima sebarang makluman mengenai ketersediaannya untuk pasaran tempatan. Adakah kita akan mendengarnya kelak? Sama-sama kita tunggu dan kekal dengan eRing untuk info terkini!


Saksikan Program SAMSUNG Galaxy S10 Be UNBEATEN & Berpeluang Menang Sepasang Galaxy Buds Bernilai RM499!

Saksikan program TV perjalanan interaktif langsung rancangan – SAMSUNG Galaxy S10 Be UNBEATEN di saluran Astro Ria setiap selasa, jam 8 malam dengan Samsung Galaxy S10 dan berpeluang menang sepasang Galaxy Buds!

Program ini menampilkan empat selebriti iaitu Hazeman Huzir, Yaya Zahir, Shalma Ainaa dan Haiqal melakukan aksi ekstrim yang bukan biasa-biasa. Lebih menariknya lagi, anda juga berpeluang untuk memenangi sepasang Galaxy Buds yang bernilai RM499.

Kempen mengundi bermula SEKARANG hingga 28 Mei 2019. Tertakluk pada terma  dan syarat. Maklumat lanjut, layari SAMSUNG Galaxy S10 Be UNBEATEN.

_______________________________________________________________________

Artikel Berkaitan:


Nokia 4.2 Bakal Masuk Pasaran Malaysia – Harga RM599, Ketersedian 26 April 2019

Hello semua! Korang nak tahu tak Nokia Malaysia hari ini berkongsi berita gembira dengan memaklumkan Nokia 4.2 bakal masuk pasaran Malaysia tidak lama lagi! Nokia 4.2 menawarkan inovasi inovasi baru pada segmen harga mampu milik di samping reka bentuk anggun berasaskan ukiran kaca.

Nokia 4.2 hadir dengan paparan bersaiz 5.71” HD+ (720 x 1520 piksel) bersama takuk kecil yang bergaya. Ia dijana oleh cip pemproses Snapdragon 439 dan dibantu memori 3GB RAM + 32GB ROM.

Untuk kamera, Nokia 4.2 tersedia dengan dwi kamera utama 13MP (f/2.2)+ 2MP (f/2.2) dan kamera swafoto dengan resolusi 8MP (f/2.0). Melengkapinya, bateri berkapasiti 3,000 mAh. Selain itu, ia juga dilengkapi pengecaman wajah biometrik dan menggunakan Android 9 Pie.

Nokia 4.2 tersedia dalam dua warna iaitu Black dan Pink Sand dan ditawarkan pada harga RM599 (3GB+32GB)! Nokia 4.2 Black boleh didapati di semua pengedar Nokia yang sah seluruh Malaysia bermula bermula 26 April 2019. Manakala, Nokia 4.2 Pink Sand pula akan berada di pasaran bermula Mei 2019! Maklumat lanjut, layari Nokia Malaysia.


Computex 2019: ASUS Perkenal ZenBook Pro Duo, Dua Paparan Skrin Beri Dua Kali Kepuasan

ASUS telah memperkenal satu lagi peranti terbaharu keluaran mereka di Computex 2019 iaitu ZenBook Pro Duo yang pastinya memberikan prestasi yang terbaik kepada pengguna.

Ia merupakan komputer riba yang disertakan dengan kelebaran penuh 4K Screenpad skrin sesentuh yang mampu mempertingkatkan kreativiti anda.

Paparan komputer riba ini juga sangat menawan apabila ia tampil dengan frameless four sided 4K OLED HDR NanoEdge pada paparan utama

Apa yang lebih menarik ia tampil dengan spesfikasi yang sangat menakjubkan dengan disertakan generasi ke-9 Intel Core i9 dan juga grafik GeForce RTX2060 pasti memukan kepada yang menggunakannya.

Terdapat dua varian bagi model ini iaitu ASUS ZenBook Pro Duo (UX581) dan (UX481).

** Terima kasih atas tajaan ASUS Malaysia ke Computex 2019


Vakrangee Tersenarai Syarikat No.1 Dunia dalam Industri Perisian dan Perkhidmatan Berdasarkan Penilaian ESG Sustainalytics

MUMBAI, India, 11 Mei 2020 /PRNewswire/ — Bagi mengiktiraf model-model Alam Sekitar, Sosial dan Tadbir Urus unggulnya, Vakrangee Limited (VL) mengumumkan bahawa ia tersenarai di No.1 secara global dalam senarai kedudukan penilaian Risiko ESG Sustainalytics daripada 668 syarikat yang dinilai dalam industri Perisian dan Perkhidmatan di seluruh dunia. Sustainalytics menyebut bahawa pengurusan keseluruhan syarikat terhadap isu-isu ESG material adalah mantap.

Gambaran Keseluruhan Penilaian – Syarikat berdepan dengan risiko yang boleh diabaikan untuk mengalami kesan kewangan material daripada faktor-faktor ESG, ekoran pendedahannya yang rendah dan pengurusan yang mantap terhadap isu-isu ESG material.

Sustainalytics ialah peneraju global dalam penilaian Alam Sekitar, Sosial dan Tadbir Urus (ESG). Liputan penilaian ESG dilancarkan dengan 9,000 syarikat dan kini telah berkembang untuk meliputi 12,000 syarikat.

Berhubung dengan Privasi & Keselamatan Data, Vakrangee telah menerima skor 100/100, menggambarkan adanya Dasar Privasi Data dan Keselamatan Data yang mantap dan teguh. Dalam bidang Alam Sekitar, Vakrangee menerima skor Peneraju Industri, terbukti menerusi dasar kukuh syarikat ini terhadap program Perolehan Hijau, Pengurangan GHG, memanfaatkan teknologi untuk melaksanakan Inisiatif ‘Go Green’ seperti Perbankan Tanpa Kertas, penilaian didayakan Biometrik dan ATM Tanpa Kertas.

Mengulas mengenai hal ini, En Dinesh Nandwana, Pengarah Urusan & Ketua Pegawai Eksekutif Kumpulan, Vakrangee Ltd. berkata, “Kami berbesar hati dan teruja untuk menerima penilaian ini daripada Sustainalytics. Di Vakrangee, kami sentiasa berusaha untuk menjadi sebuah syarikat yang Bertanggungjawab dan Peka Dari Segi Sosial. Penilaian ini merupakan satu pengesahan kepercayaan dan komitmen kami terhadap model Perniagaan Vakrangee Kendras Generasi Seterusnya. Strategi Perniagaan kami telah dipetakan dengan inisiatif-inisiatif kemampanan bersama-sama Matlamat Pembangunan Mampan Pertubuhan Bangsa-Bangsa Bersatu.”

Sila Klik : https://vakrangee.in/pdf/Analyst_Coverage/Vakrangee%20Ltd%20-%20Sustainalytics%20ESG%20Risk%20Rating%20Summary%20Report.pdf

Latar Belakang Vakrangee Limited   (Kod BSE: 511431; Kod NSE: VAKRANGEE)

Vakrangee ialah sebuah syarikat dipacu teknologi unik yang memberi tumpuan untuk membina rangkaian terbesar di India bagi outlet jualan kilometer terakhir bagi menyediakan perkhidmatan BFSI, ATM, e-dagang dan logistik masa sebenar kepada pasaran luar bandar dan bandar yang tidak mendapat perkhidmatan. Kini, Vakrangee mempunyai lebih 23,000 (lebih 10,000 Beroperasi & lebih 13,000 di bawah proses pengambilan) yang tersebar merentas 30 Negeri & UT serta lebih 6,150 poskod. Lebih daripada 70% daripada outlet ini berada di bandar-bandar Tahap 5 dan 6. Sasaran yang dirancang adalah untuk mencapai 25,000 Kendras menjelang tahun 2020.

Untuk maklumat, sila hubungi:  investor@vakrangee.in

Ammeet SabarwalKetua Pegawai Komunikasi Korporat & Strategi ammeets@vakrangee.in Vakrangee Limited – www.vakrangee.in+91-022-67765100

Foto: https://mma.prnewswire.com/media/1165690/ESG_rating_details.jpg

Keywords:  Computer Networks Computer Software Computer/Electronics Nanotechnology Telecommunications Survey, Polls & Research Trade show news

Source: PRNEWSWIRE


vivo V3Max Kini Tampil Warna Merah Jambu & Kehadiran V3 Di Pasaran Tempatan

vivo V3Max yang baru sahaja diperkenalkan pada bulan lepas, kini tampil lagi dengan koleksi warna terbaru iaitu merah jambu (rose gold) selain emas. Seiring dengan pengumuman tersebut, vivo juga turut pengumumkan sebuah lagi model dikenali V3, yang menawarkan spesifikasi lebih rendah berbanding V3Max.

Telah mula dijual di pasaran tempatan, V3 hanya hadir dengan satu warna sahaja iaitu emas. Perbezaan yang dapat dilihat pada V3Max dan V3 adalah paparan skrin, pemproses, RAM dan juga kapasiti bateri.

vivo V3 telah dikuasakan oleh Snapdragon 616 bersama RAM berkapasiti 3GB, dan juga bateri Li-Ion 2550mAh. Malah kedua-duanya menampilkan paparan skrin berbeza, di mana V3 hadir dengan skrin lebih kecil iaitu 5.0 inci berbanding 5.5 inci pada model V3Max.

Spesifikasi:


Samsung Galaxy Studio Pertama Di Malaysia Dibuka Kepada Orang Ramai

Samsung hari ini secara rasminya melancarkan Samsung Galaxy Studio pertama di Malaysia. Bermula esok, para pengunjung boleh merasai pengalaman menggunakan peranti induk Galaxy Note8 yang terbaru serta barisan produk lain.

Istimewanya studio ini, ia menyediakan khidmat serta penerangan yang lebih terperinci mengenai peranti yang tidak boleh didapti di kebanyakan Samsung Experience Store yang biasa kita lihat.

Pengunjung yang melangkah masuk akan diberikan peluang menggunakan ruang tiub khusus untuk kamera Gear 360 selain menikmati teater 4D yang cukup mengasyikkan. Sementara itu, terdapat juga beberapa zon seperti zon demonstrasi kalis air, zon S-pen, zon Bixby, dan zon kecergasan untuk pengunjung menguji stamina mereka menggunakan basikal statik.

Samsung Galaxy Studio ini terletak di Jalan Bukit Bintang berhadapan pusat beli belah Lot 10, Kuala Lumpur. Pembukaan studio ini juga adalah yang ke-5 selepas Sydney, Stockholm, Dubai dan Hong Kong. Di sini anda boleh mendapatkan beberapa produk lain seperti Gear Fit2 Pro, Gear S3, Gear IconX, powerbank, dan sarung pelindung untuk dibeli.

Samsung Galaxy Studio akan dibuka kepada orang ramai bermula esok 27 Oktober 2017 malah kepada pengunjung yang membuat pembelian Samsung Galaxy Note8 sehingga 29 Oktober depan akan menerima Gear VR secara percuma.


OPPO Reno 10x Zoom Tampil Dengan Pengalaman Audio Terbaik Melalui Sokongan Dolby Atmos & 3D Audio

Selepas dirasmikan pada Mei lalu, kemunculan  OPPO Reno 10x Zoom menjadi buah mulut ramai.  OPPO Reno 10x Zoom merupakan sebuah peranti yang seimbang – baik dari segi reka bentuk mahupun spesifikasi. Memang lain daripada yang lain!

Dilengkapi pembesar suara stereo, OPPO Reno 10x Zoom mampu memberikan pengalaman terbaik kepada pengguna. Speaker utama dipasang pada bawah peranti, manakala speaker kedua pula berada di atas peranti – menciptakan pengalaman audio mempersonakan apabila kedua-duanya dimainkan secara serentak.

Selain itu, OPPO Reno 10x Zoom juga ditanam dengan sokongan teknologi Dolby Atmos penambahbaikan audio mudah alih baru menyajikan kualiti bunyi lebih baik – membolehkan pungguna menikmati kepuasan menonton dengan kesan bunyi terbaik. Ternyata sangat menarik dan unik!

Tidak terhenti di situ, OPPO Reno 10x Zoom juga didatangkan dengan ciri-ciri menarik seperti Audio 3D dan Audio Zoom. Ciri khas ini tertanam tertanam dalam tiga mikrofon peranti bertujuan menangkap bunyi dengan lebih sempurna. Audio zoom membolehkan pengguna dinamik dan menonjolkan bunyi agar sesuai dengan video yang di zoom.

Ditawarkan pada harga RM3,399, OPPO Reno 10x Zoom telah pun tersedia untuk sesi pra-tempah sehingga 17 Jun 2019. Bagi yang berminat, pra-tempah boleh dibuat menerusi beberapa saluran berbeza termasuk OPPO Online Store, Lazada dan Shoopee. Maklumat lanjut, layari OPPO Malaysia.


Tip! Elakkan Kejutan Bil Semasa Menunaikan Haji

Perayauan antarabangsa (Roaming) yang ditawarkan oleh telco tempatan dapat membantu memudahkan pengguna untuk berhubung dengan keluarga dan rakan-rakan apabila berada di luar negara. Namun, penggunaan tanpa memahami kaedah yang betul boleh menyebabkan bil telefon melambung tinggi.

Terdapat pengguna yang mengalami kejutan bil selepas kembali ke tanah air dan mendapati bil telefon mencecah ribuan ringgit kerana menggunakan perkhidmatan perayauan antarabangsa untuk panggilan telefon dan data internet.

Bagi mengelakkan kerisauan pengguna semasa berada di luar negara terutama bagi jemaah haji Malaysia yang akan menunaikan ibadah haji pada bulan ini, beberapa tip boleh dijadikan panduan seperti berikut:

Ini adalah untuk memastikan anda mendapat maklumat yang tepat mengenai caj yang akan dikenakan. Anda tidak akan dikecualikan daripada membayar caj tersebut walaupun anda benar-benar tidak tahu.

Ini adalah sebagai langkah keselamatan sekiranya anda kehilangan telefon ketika berada di sana. Anda juga boleh memuatnaik maklumat penting ini dan menyimpannya di dalam storan atas talian untuk capaian mudah dari mana sahaja.

Anda tidak digalakkan menggunakan cara ini jika tidak biasa dengan tetapan peranti pintar. Disarankan membawa peranti pintar kedua bagi penggunaan kad sim tempatan, untuk menerima atau membuat panggilan penting ketika berada di tanah suci, manakala peranti pintar anda boleh digunakan untuk sambungan Wi-Fi sahaja.

Terdapat kad sim antarabangsa yang dijual di Malaysia yang mungkin lebih sesuai dan memenuhi keperluan anda, di samping dapat mengurangkan kerumitan untuk mendaftar kad sim semasa di luar negara.

Lakukan sedikit kajian mengenai pelan yang disediakan di sana, dan pilih pakej kad sim yang terbaik serta sesuai dengan penggunaan anda sepanjang berada di sana.

Kebanyakan telco tempatan mempunyai rakan perayauan antarabangsa  di semua negara dengan tawaran pakej khas kadar rata bagi panggilan suara dan data. Nyahaktifkan “Sambungan Automatik ke Rangkaian” dan pastikan anda sentiasa disambungkan kepada rakan perayauan telco anda untuk menikmati pakej khas ini.

Jika ingin terus berhubung hanya menggunakan Wi-Fi, anda boleh menukar mod peranti pintar ke mod “Airplane” atau “Pesawat” dan gunakan WiFi awam yang boleh dapati di sana.

Jika anda hanya mahu menerima panggilan dan SMS semasa berada di luar negara, boleh menggunakan aplikasi seperti “WhatsApp Call/Video Call” dan gunakan Wi-Fi sahaja.

Sumber: CFM


Servis Uber Kini Diperluaskan Ke Kota Kinabalu

Apa khabar orang Kota Kinabalu? Ada berita baik buat anda, kini Kota Kinabalu menjadi kawasan terbaru yang menerima servis perkongsian kenderaan Uber. Ini bermakna anda boleh bergerak dengan lebih mudah dan kepada mereka yang mencari sumber pendapatan tambahan bolehlah mendaftar untuk menjadi pemandu Uber, cuma pastikan kenderaan anda menepati piawaian yang ditetapkan Uber.

Untuk pengetahuan anda, Kota Kinabalu menjadi bandar ke 5 yang menerima servis Uber dan dijangkakan ia akan terus berkembang dalam usaha Uber memperluaskan lagi empayar mereka.

Untuk meraikan pencapaian itu, Uber menawarkan nilai berganda bagi semua referral code, menjadikannya kini bernilai RM 20! Lebih menarik lagi adalah Uber juga ingin membawa pengguna bertuah pergi bercuti di Le Meridien, Kota Kinabalu di dalam cabutan bertuah. Anda cuma perlu kongsikan referral code dan setiap kod dianggap sebagai satu penyertaan, anda boleh menghantar sebanyak mungkin penyertaan sehingga 19 Mei ini.

Untuk maklumat lanjut tentang cabutan bertuah ini, layari SINI


Kedai Rasmi vivo Kini Dalam Talian! 5 Promosi Hebat Menanti Anda!

vivo Malaysia dengan sukacitanya mengumumkan bahawa kedai vivo kini rasmi dalam talian yang akan dibuka pada 10 Julai 2018. Bermula esok dan seterusnya, pelanggan vivo yang membeli-belah dalam talian boleh membeli barangan vivo secara langsung di vivo store.

Lebih menarik, terdapat 5 promosi hebat yang menanti anda sempena pelancaran rasmi kedai dalam talian vivo ini.

1) Percuma wangian Gucci 30ml dengan pembelian vivo X21 – khas untuk 6 pelanggan pertama sahaja.

2) Beli telefon pintar vivo pada serendah RM300 (untuk model terpilih). Pelanggan boleh membeli vivo Y55s (Emas) pada harga RM300 untuk 5 pelanggan terawal sahaja. Pelanggan ke-6 hingga ke-10 boleh membeli peranti ini pada harga RM350, manakala bagi pelanggan ke-11 hingga ke-20 boleh membeli pada harga RM399.

Selain itu, anda juga boleh membeli model lain seperti vivo V7 +, V7, V5s, Y53, Y65, Y69 serta Y25 dengan tawaran diskaun berbeza.

3) Dapatkan diskaun untuk aksesori vivo seperti earphone, kabel, adapter pengecas dan juga adapter pengecas pantas dengan diskaun sehingga 70%.

Harga Asal

Harga Diskaun

Kabel

Adapter Pengecas

Adapter Pengecas pantas

4) Dapatkan hadiah percuma jika anda membeli model vivo terpilih seperti vivo Y53, Y85, Y81, V9 dan juga X21. Antara hadiah yang ditawarkan adalah keychain FIFA, monopod dan juga maskot FIFA.

5) Hadiah percuma dengan pembelian terhad (untuk 3 malam – 3 petang hingga 3.30 petang atau 9 malam hingga 9.30 malam sahaja.


Bagaimana Siri Huawei Nova 3 Mengubah Hidup Anda Dengan Teknologi AI?

Sejak hadir ke pasaran tempatan pada Julai yang lalu, telefon pintar keluaran Huawei dibawah siri Nova 3 dilihat mendapat perhatian dan disambut baik oleh ramai pengguna.

Dikuasakan oleh kecerdasan buatan (AI), prestasi telefon pintar kelihatan bertambah baik terutamanya dari segi penggambaran bagi menangkap gambar yang serba hebat sekaligus memberikan pengalaman terbaik kepada pengguna.

Berikutan daripada kejayaan itu, Huawei telah melakukan tinjauan orang ramai bagi mendapatkan maklum balas berhubung siri Nova 3. Tinjauan tersebut merangkumi sebab-sebab memilih untuk memiliki siri Nova 3 dan bagaimana ianya telah meningkatkan kehidupan mereka dengan teknologi canggih daripada HUAWEI.

Anda nak tahu apa kata mereka? Lets check it out!

Emir, 25, Pereka Grafik

https://www.youtube.com/watch?v=rjrNnXUxaOM
Syifa, 24, Juru Mekap

https://www.youtube.com/watch?v=wN6UqDhI_lY
Faiz, 25, Barista

https://www.youtube.com/watch?v=cUnftxAiWN0
Hazleen, 33, Peniaga Online

https://www.youtube.com/watch?v=Vl2LWnjZetM
Denzel Yin, 25, Digital Content Writer

Baca juga :

Huawei Nova 3 Terima Kemas Kini Fungsi Night Mode
Reviu Eksklusif: Huawei nova 3i, 5 Perkara Yang Kami Minat
Eksklusif Pengguna Siri Huawei nova 3 Sahaja! Pelekat GIF Baharu Edisi Hannah Delisha
Huawei Nova 3i Edisi Pearl White Kini Boleh Didapati Pada Harga RM1,299
Huawei Nova 3 Primrose Gold Kini Boleh Didapati Pada Harga RM1,919

Syifa, 24, Juru Mekap

Faiz, 25, Barista

Hazleen, 33, Peniaga Online

Denzel Yin, 25, Digital Content Writer


Orang Biasa Pun Boleh Rakam Video Pendek Macam Pengarah ‘Joker’ Guna iPhone Jer!

Bersempena dengan kedatangan Tahun baru Cina ini, Apple telah menghasilkan satu video pendek bertajuk ‘Daughter’ yang sangat berkualiti dengan kualiti kamera yang sangat baik disamping jalan cerita yang penuh bermakna.

Namun apa yang ramai tidak tahu adalah video pendek yang diarahkan oleh Theodore Melf dan Sinematografi oleh Lawrence Sher ini menggunakan sepenuhnya kamera iPhone 11 Pro!! Terkejut bukan!

Video pendek ini menceritakan kepayahan seorang ibu tunggal yang merupakan pemandu teksi membesarkan anaknya sehingga terpaksa membawanya berkerja setiap hari.

Dengan keupayaan kamera yang menakjubkan, disamping bantuan pelakon yang berkaliber, krew profesional, pencahayaan yang baik dan arahan hebat membuatkan ia tampak hebat.

iPhone 11 Pro yang tampil dengan 3 lensa, rakaman video berdefinisi tinggi 4K, kestabilan imej bertaraf filem, prestasi rakaman dalam situasi low light adalah kehebatan video pendek ini.

Menariknya, jika anda melihat disebalik tabir rakaman video pendek ini, ia tidak menggunakan sebarang lensa tambahan dan 95% rakaman dirakaman menggunakan tangan. Disebabkan penstabilan imej pada iphone ini sangat baik, ia mampu menghasilkan rakaman yang sangat stabil!

Dalam 1 adegan ketika hujan di dalam video pendek ini, ia memperlihatkan kehebatan rakaman dan telefon ini yang mana ia dihadirkan dengan IP68 yang kalis air.

Disebabkan telefon ini bersaiz kecil, ia mampu memberikan pengarah ini lebih banyak sudut menarik bagi rakaman. Ternyata ia mampu memberikan perspektif yang berbeza pada penghasilan video pendek ini.

Antara yang sudut menarik yang digunakan adalam ketika Zhou Xun yang memegang watak ibu itu membetulkan cermin pandang belakang teksi tersebut dan ketika membuka laci di dalam teksi berkenaan.

Rakaman menggunakan Filmic Pro nyata memberikan kelebihan apabila ia turut dihadirkan dengan fungsi zoom yang baik dan menghasilkan kesan depth of field yang sangat berkesan.

Penggunaan props seperti teropong yang digunakan oleh watak kanak-kanak perempuan  memberikan satu nafas baharu dalam video pendek ini.

Video pendek ini menggunakan sebanyak 20 buah iPhone dan mengambil masa selama 5 hari untuk rakaman dan 3 minggu bagi proses editing.

jadi korang dah boleh try merakam video pendek menggunakan iPhone 11 Pro.

Artikel Berkaitan:


Kerja NaikTaraf Punca Masalah Gangguan Selular Di KLIA Dan Klia 2

Pihak Malaysia Airports mengumumkan bahawa pengguna yang akan ke KLIA dan KLIA 2 mereka akan mengalami gangguan perkhidmatan selular yang bermula semalam iaitu 1 Januari 2019.

Gangguan ini disebabkan oleh proses menaik-taraf infrastruktur komunikasi di lapangan terbang secara berperingkat. Gangguan ini merangkumi kelajuan dan penerimaan gelombang.

Menurut Pihak Malaysia Airports, menyasarkan masalah ini akan kembali seperti biasa pada 3 bulan akan datang.

Bagi menghadapi permasalahan ini, pengguna boleh menggunakan Wifi percuma di lapangan terbang tersebut.

Baca juga:


Acer TravelMate X3310 Ditawarkan Pada Harga RM4,099 – Teman Profesional Anda

Buat golongan profesional pula, jangan bimbang kerana Acer Malaysia tidak melupakan anda apabila melancarkan Acer TravelMate X3310. Ia merupakan sebuah komputer riba kelas perniagaan yang sesuai untuk melaksanakan pelbagai tugasan dan menyempurnakan tugasan harian yang banyak.

Dikuasakan oleh pemproses Intel Core generasi ke-8 bersama Windows 10 profesional, peranti ini dilihat mampu meningkatkan produktiviti perniagaan ketahap yang lebih tinggi. Selain itu, ia turut didatangkan dengan memori sehingga 32GB DDR4 dan 256GB M.2 PCle SSD.

Disertakan dengan FHD bersaiz 13.3 inci dengan ciri Acer Bluelightshield dan Comfyview yang telah dipaternkan berfungsi untuk melindungi mata, menawarkan imej yang lebih jelas, teks yang lebih tajam dan pengalaman melayari Internet yang lebih baik.

Apa yang menarik, ia juga direka agar tahan lasak bersama bukaan 180 darjah untuk posisi rata. Ini membolehkan pembentangan dikongsi bersama rakan-rakan sekerja secara lebih fleksible. Peranti ini telah mendapat ujian ketenteraan Amerika Syarikat. Apa yang menarik, ia mampu tahan jatuh dari ketinggian mencecah 122cm.

Acer TravelMate X3310 dijual pada harga RM4,099 dan boleh dibeli di semua kedai jualan rasmi dan penjual sah Acer yang terpilih bermula HARI INI.